Aio Lekuonatarrei | El Diario Vasco\nJulen, Juan Mari eta Andoni Lekuona kantuan Euskal Telebistan, 2002ko eguberrietan / ETB\nHil da Andoni, bizi zen azken senidea. Aurretik Jose Luis, Julen eta Juan Mari joan ziren, eta 2011n Primi\nFÉLIX IBARGUTXIDonostia Domingo, 14 enero 2018, 12:11\nAndoni Lekuona hil zen lehengo abenduan, hilak 29. Urtarrilaren 3an egin zen hileta-elizkizuna Oiartzungo parroki elizan. Han bildu zirenek bazekiten une horretan ziklo bat ixten ari zela. Andoni zen hildako azken senidea, aurretik joanak ziren anaia-arreba guztiak: Primi, Jose Luis, Juan Mari eta Julen. Lekuonatar belaunaldi oso batek alde egin digu mundutik.Aspaldi eta gazterik (2003an) hil zen Julen Lekuona, Ez Dok Amairuko kantaria. 65 urte baino ez zituen. Handik bi urtera (2005ean) zendu zen Juan Mari Lekuona poeta, euskaltzain eta unibertsitate-irakaslea. Arreba Primi 2011n hil zen, eta anaia Jose Luis -metalurgian enplegatutakoa- aspaldi hilda zegoenez, Andoni izan da azken urteotan belaunaldi horren ordezkari bakarra.\nZutik, Primi, Tiburtzia ama, Juan Mari, Bruno aita eta Jose Luis. Makurtutik, Andoni eta Julen. 1953ko argazkia da, Juan Mari apaiz ordenatu zuten egunekoa\nZergatik izan dira garrantzitsu Lekuonatarrak? Batik bat, euskal kulturaren zuzia piztuta mantendu zutelako, bakoitzak bere lan-arloan. Osaba Manuelen -Manuel Lekuona Etxabeguren (Oiartzun, 1894-1987)- ikerketei jarraipena eman zieten. Bruno Lekuonak eta Tiburtzia Berasategik beregain hartu zuten, ezkondu zirenean (1923-01-04), gaur egunean Oiartzungo goiko plazako botika dagoen toki berean zegoen batzokiaren gobernua, bertantxe bizitzen jarriz. Eta hantxe jaio zen haien alaba Primitiva (1924an). Baina Primo de Riveraren altxamenduaren ostean giroa gaiztotu egin zen, Bruno eta Tiburtzia seinalaturik bezala sentitu ziren eta ahal zuten moduan beste etxebizitza batera jo zuten, herriko plazan bertan. Bigarren bizitoki hartantxe jaio ziren ondorengo hiru senideak: Jose Luis (1925), Juan Mari (1927) eta Andoni (1932). Baina, han ere maizterrak izaki, etxebizitzaz berriro aldatu beharra izan zuten, eta Goiko Kalen jarri ziren, gerraostean. Sei urteko tartearekin, 1938an bosgarren umea jaio zitzaien Bruno eta Tiburtziari. Juliantxo esaten zioten umetan, Julen izenez ezagutuko zuten gero.\nPrimi gutxi agertu zen hedabideetan, baina figura inportantea izan zen hura ere. Oinarrizko ikasketak baino ez zituen egin, eta herriko botikan egin zuen lan, Carmen Errandonea botikariaren laguntzaile. Berak zaindu zuen ama, berak eutsi zion familiaren etxeari.\n«Primi ere kultura handiko emakumea zen. Oso ondo josten zuen, amarekin batera brodatze-lanak egiten zituen, umeentzat, gero saltzeko», adierazi dit Jose Mari Sanzberrok, urte askoan herriko berri-emaile izandako gizonak.\nAstean behin afari-merienda tertuliaduna egiten zuten Primi eta amaren etxean. Juan Mari ere azaltzen zen, eta baita osaba Manuel ere. Berriz ere Jose Mari Sanzberroren testigantza: «Uste dut astearteetan izaten zela bilera hori. Nik 70eko hamarkadako berri dakit. Inoiz gonbidatu ninduten. Lehenengo aldian, osaba Manuelek esan zidan Jose Albisuari, herrira azaldu berria zen bikarioari, lagundu behar niola, bakarrik zegoelako. Hitzei buruz hitz egiteko izaten ziren afari-merienda horiek. Batek hitz bat ekartzen zuen eta han hasten ziren besteak hari bueltak eman eta eman. Gogoratzen naiz behin ‘zakurtzio’ hitzaren inguruan jardun zutela». ‘Faltsua’ esan nahi omen du ‘zakurtziok’.\nSenide denak kantuzaleak izan ziren. Eta kantu zaharrak berreskuratzen ahalegin berezia egin zuten. 2002an, Andoni, Juan Mari eta Julen, hirurak batera, hedabideen aurrera agertu ziren ‘Oiartzungo kantutegia bertako herri memoriatik’ liburua aurkezteko. Kantuan ere jardun zuten jendaurrean, batera, Euskal Telebistan nahiz Oiartzungo Pagoarte aretoan.\nGazteenak, Julenek, Ez Dok Amairun jardun zuen kantuan. Apaiztu eta Aizpurutxoko parrokian egin zuen lan. Sotanarekin kantatu ohi zuen. Besteak beste, ‘Ez, ez dut nahi’ eta ‘Hiltzaile bat bezela’ kantuen aita genuen. 1974an apaiz izateari utzi zion eta Laboral Kutxan lanean hasi. Lehenbizi Azpeitian jarri zen bizi izaten, eta Irunen eman zituen azken urteak.\nJuan Mari izan zen senideetan ikerlariena. 1982an ‘Ahozko euskal literatura’ publikatu zuen, osaba Manuelen lanari jarraipena ematen zion argitalpena. Osabari berari buruz ere publikatu zituen lan batzuk. Euskaltzain oso izendatu zuten 1988an eta gero hainbat urte euskaltzainburu-orde ere izan zen. Hil arte apaiz izan zen. Andonik ere apaiz-ikasketak egin zituen. Besteak beste, Aiako Altzola bailaran egin zuen erretore-lana. 1960ko hamarkadan, apaizgoa utzi eta Parisa joan zen Soziologia ikastera. Handik bueltan, Zabalegi nekazaritza-eskolan irakasle jardun zuen, Ehne sindikatuaren sortzaileetakoa izan zen, eta Siadeco ikerketa-elkartean ere egin zuen lan.\nAndonik artikulu asko publikatu zituen Oiartzungo herri-aldizkarian; besteak beste, osaba Manuelez, Ehne sindikatuaz, sarobe eta herri-lurrez eta baserri-izenez.\nXabier Letek asko ikasi omen zuen Lekuonatarrengandik. Hau idatzi zuen ‘Juan Mari Lekuona hurbiletik. 1927-2005’ omen-libururako: «Bai, Lekuonatarren etxean sosegu handia zegoen, eta diskrezio berdina. Eta ez zen izango haserretuta eta liskartuta bizitzeko motiborik ez zutelako. Lekuonatarren bi osaba izan ziren afusilatuak, Martin Lekuona, Errenterian apaiz zegoena eta Julian, pertsona baketsu eta inolako lehentasunik gabea, bere etxetik udaletxera igoarazi zutena gehiago ez itzultzeko. Hainbesterainokoa zen Lekuonatarren etxeko diskrezioa, nik ez bainuen jakin oso gerora arte bi osaba zirela gerlan akabatuak, eta ez Martin apaiza soilik, beti uste izan nuen bezala».\nFarinelli castratoaren kalea 'El autor' y 'La librería', premio Forqué a la mejor película


Astelehenean hartuko dute euskararen lekukoa Añorgan - Irutxuloko Hitza : Irutxuloko Hitza\nEgiatarrek emandako lekukoa hartuko dute Añorgan, astelehenean. Añorgan euskaraz biziko gara esperientziari ekingo baitiote, maiatzaren 2tik ekainaren 3ra. “Añorgan euskaraz bizi nahi dugu, baina ez dugu egunero lortzen. Gure konplexu, beldur eta ohiturek eraginda, askotan, hizkuntzaz aldatzen dugu parean daukaguna mindu nahi ez dugulako, edo, beti hala egin izan diogulako”, diote añorgatarrek. Hala ere, taldean helburua lortuko dutela ziur daude. Egian egin zuten bezalaxe, astez aste auzoko eragile, kuadrilla edo norbanakoek euskaraz egiteko konpromisoa beteko dute. Partaide bakoitzak koaderno batean idatziko ditu izandako esperientzia, pasarte eta burutazioak. Aste hori bukatutakoan, hurrengo partaideei emango diete koadernoa. Oraindik izena emateko aukera dago, Amassorrain ikastolako idazkaritzan eta Jolas Etxean. Informazio gehiagorako anoganeuskaraz@gmail.com posta elektronikora idatz daiteke. Joan den martxoan Egia Euskaraz Egunarekin bukatu zuten Egiako esperientzia, eta partehartzea 350 lagunekoa izan zen.


Vallebona - Wikipedia, entziklopedia askea.\n3Monumentuak eta toki interesgarriak\n3.1.1San Lorenzoren eliza\n3.1.2Mariaren jaiotzaren oratorioa\n6Azpiegiturak eta garraioak\nErakutsi/ezkutatu Azpiegiturak eta garraioak azpiatal\n43°48′50″N 7°40′00″E / 43.814011°N 7.666594°E / 43.814011; 7.66659443°48′50″N 7°40′00″E / 43.814011°N 7.666594°E / 43.814011; 7.666594\nOspedaletti, San Biagio della Cima, Seborga, Soldano, Vallecrosia, Perinaldo eta Bordighera\nVallebona (ligurieraz Valebòna) Italiako Liguria eskualdeko Imperiako probintziako 1276 biztanledun herri bat da, Ventimigliako metropoliar eremuaren ertzean dagoena.\nVallebona Comunità Montana Intemeliaren zati da 2009ko urtarrilak 1etik, mendi komunitate honen berrantolamendu diziplinarekin, 2008ko uztailak 4ko 24. zenbakiko Eskualde Legearen bidez arautua eta 2009ko urtarrilak 1etik indarrean dagoena, udalerri hau estatu barneratua da, nekazaritza, baso eta landagarapena eta mendietako suteen aurkako funtzio administratiboak delegatuz. Hiriburutik 42 kilometrora dago.\nSailkapen sismikoa: 3. gunea (lurrikara arrisku baxua). 2003ko martxoak 20ko 3274 zenbakidun PCM Ordenantza.\nSailkapen klimatikoa: D (hiriko egun graduak 1572 dira, eta berogailuak, gehienez ere 12 orduz egunean piztuta izatea baimentzen da azaroak 1 eta apirilak 15 bitartean.\nOso litekeena da herri hau Erdi Aroan sortu izana, dagoen haran onuragarri esker, emankorra eta landagarria zela ikusi ahal izan zena, nondik Valle buona izena datorkion. Liguria mendebaldeko beste herri eta hiri batzuk bezala, Ventimigliako kondearen domeinupean egon zen 1686 arte.\nData horretatik aurrera beste zortzi herri eta hirirekin batera, Bordighera, Borghetto San Nicolò, San Biagio, Sasso, Camporosso edo Soldano kasu, Magnifica Comunità degli Otto Luoghi izeneko komunitatera batu zen, komunitate independentea zena, baina Genovako errepublikaren kontrolpean zegoena.\n1797an, Napoleon Bonaparteren itsierarekin Genovar errepublikara, azken honen desagerpena eta frantziarren aldeko Liguriako Errepublika bat sortu zuena, Vallebona herria azken honen mende jarria izan zen beste genovar hiri batzuk bezala.\n1815ean Sardiniako Erresumara pasa zen, 1814ko Vienako Batzarrak zioen bezala Liguriar errepublikako beste herri batzuentzat ere, eta jarraian, 1861ean Italiako Erresumara pasa zen.\nSan Lorenzoren eliza[aldatu | aldatu iturburu kodea]\nXIII. mendean eraikia, egundaino iritsi den bere aurreko egiturako zati bakarra kanpandorrea da. Parrokiaren kanpoaldean bikaina da pizarran landutako ataria, arkitrabea 1478koa delarik.\nMariaren jaiotzaren oratorioa[aldatu | aldatu iturburu kodea]\nAndre Maria Birjinaren jaiotzari dedikatua, Andrea Notari arkitektoak barroko estiloan proiektatu zuen. Bere barnean meritu handiko bi margolan kontserbatzen dira, pala bat bezala, aldare gainean jarria eta Mariaren jaiotza irudikatzen duena, eta beste aldean Mariaren jasokundea irudikatzen duen fresko bat. Biak Maurizio Carregak margotu zituen 1781 eta 1785 bitartean.\n1861: 855 biztanle\n1871: 846 biztanle\n1881: 1.000 biztanle\n1901: 774 biztanle\n1911: 787 biztanle\n1921: 776 biztanle\n1931: 718 biztanle\n1936: 734 biztanle\n1951: 712 biztanle\n1961: 754 biztanle\n1971: 769 biztanle\n1981: 801 biztanle\n1991: 929 biztanle\n2001: 1087 biztanle.\nJai patronalak San Lorenzoren omenez abuztuak 10ean.\nPetri eta Paulo santuen jaia ekainak 29an.\nVallebona Strada Provinciale 57an zehar dago. Herri hau ezin daiteke zuzenean autobidetik ikusi, eta, beraz, Bordigheran Autostrada A10ean duen bidesaria da herri honetara iristeko gomendatzen den irteera.\nHerri honetatik gertuen dagoen tren geltokia Bordigherakoa da, Ventimiglia-Genova trenbidean zehar, Ventimigliatik Savonara doa zatian.\n1985-1990: Dario Lanteri, Democrazia Cristianakoa\n1990-1999: Enrico Lantera, 1995 arte Democrazia Cristianakoa eta hurrengo lau urteak Herri zerrenda batekoa.\n1999-2009: Mirco Guglielmi, Herri zerrenda batekoa.\n2009tik: Roberta Guglielmi, Herri zerrenda batekoa.


Oroitzapenak nola sortu, kontserbatu eta berreskuratu - - Alea.eus\nGo Gasteiz Kultura 2020-09-01 16:25\nNahikari Mora eta Clara Sanchez-Dehesa. / ENDIKA PORTILLO\nNahikari Morak eta Clara Sanchez-Dehesak HAZ kultur kooperatiba eratu berri dute, argazkiak eta film analogikoak berreskuratzeko eta teknika tradizionalen bidez material berria sortzeko.\nArgazkigintza eta zinema analogikoa berreskuratzea, sortzea eta kontserbatzea. Horrela aurkezten da HAZ Nahikari Mora argazkilari analogikoaren eta Clara Sanchez-Dehesa ikus-entzunezko materialaren kontserbazioan eta zaharberritzean espezialistaren proiektu berria. Arte bisualen bi maitale hauen bideak hainbat proiektutan gurutzatu ziren lehendik, eta amankomuneko interesek bat egin zuten abentura berri honi ekiteko.\nBi urte daramatzate HAZ prestatzen, baina duela aste batzuk arte ez ziren kooperatiba gisa erregistratu, eta lokal berriaren lanei ekin zioten. "Orain, datorren ikasturteko formakuntzaren egitarauan eta laborategiaren beraren muntaian ari gara lanean, Palentzia kaleko 14. zenbakian", azaldu du Nahikarik.\nEnelu eta Fosforo elkarteen lan ildoak bateratzen ditu kooperatiba berriak; lehen, bertan aritzen ziren Nahikari eta Clara, hurrenez hurren. Ofizialki martxan jarri ez badira ere, dagoeneko hasi dira lehen tailerrekin, eta 2020/2021 ikasturtean garatzeko bi programa prest dituzte.\nBaina uztail honetarako bertan, Fotografiar lo invisible izeneko sormenezko topaketa esperimental bat antolatu dute. "Ingurune natural batean, talde dinamika batzuk planteatzen ditugu, ikusezina baina beste zentzumenek hautemateko modukoa den horri guztiari buruz hausnartzeko. Ideia teknika analogikoekin argazkitan islatzea da, kamerekin edo kamerarik gabe egindako argazkien bidez", azaldu du Morak.\nDatorren ikasturtean zehar, Al margen del deterioro proiektua gauzatuko dute, eta, horrekin, zinemaren, zaharberritzearen eta berreskuratzearen inguruko hainbat ekintza planteatzen dituzte. Horietako bat filmak ikustea izango da, autozine bat eta hainbat zinema saio inguru naturaletan.\nKontserbazioaren eta zaharberritzearen arloko hainbat eragilerekin topaketa bat antolatuko dute ere, jendeari irekitako hitzaldi baten bidez horrelako proiektuak ezagutarazteko.\nHorrez gain, Super-8 filmekin eta familia albumekin egingo dituzten bi sorkuntza tailer antolatu dituzte. "Lehendik sortutakoaren bidez zerbait berria sortzea" da tailer horien helburua.


Itsas Museoaren Bilduma – Itsasmuseum Bilbao\nItsasmuseumen bilduma Bilboko eta Bizkaiko itsas kulturarekin zerikusia duten elementuetan eta objektuetan dago oinarrituta. Pieza horien artean, nabarmentzekoak dira gure itsas historiaren protagonistak izan ziren gizon eta emakumeekin hertsiki lotuta daudenak.\n2021ean 153 urte bete dira dikea eraiki zenetik, eta Itsasmuseumek ospatu egin nahi du.\nKontsulatuak urrezko garaian erabilitako faluaren erreprodukzioa da. Falua erakundearen agintariak leku batetik bestera eramateko erabiltzen zen, hain zuzen, haien ekitaldi eta harrera ofizialetan, baita hiriko beste ekitaldi garrantzitsu batzuetan ere.\nGune honetan, Itsasadarreko eta Bilboko Portuko itsas salbamenduaren jatorria azaltzen da, baita Arriluzeko Salbamendurako Egoitza (Getxo) nola sortu zen ere. Egoitzak sistema berriak izan zituen, lurretik erreskateak egiteko aukera ematen zuen andaribel-sistema kasu.\nTomás Allende enpresariak zuen etxearen atondorako egin zen zeramikazko artelan hau 1900. urtekoa da eta 4 eszenaz osatuta dago, meatzaritza, industria eta itsasoarekin erlazionatutako paisaiekin.\nFélix Abásolo maketa\nAntonio de Gaztañetaren maketa erdiak\nEusko Jaurlaritzako Kultura eta Hizkuntza Politika Sailak Euskadiko Museoen Katalogo Kolektiboa eskaintzen du bere webgunean\nKontsulta ezazu Itsasmuseumeko katalogoa EMSIMEn


KATIAK: berrikuntza produktuan eta egokitutako soluzioetan\nKateak fabrikatzen 35 urteko historiarekin, mota guztietako sektoreentzako egiten du lan. Horrek proiektu berritzaileak, berriak eskatzen ditu etengabe eta horiek garatzeko eta merkatuan ezartzeko denbora bat eskatzen dute\nKAUTENIK: berrikuntza produktuan, prozesuetan eta nazioartekotzean\nEnpresak zein motatako bezeroengana iritsi nahi zuen zehaztu zuen eta bezero horien beharrei erantzuteko ingeniaritza-sail bat sortu zuen. Hortik aurrera, produktuan, prozesuetan eta nazioartekotzean berritzen hasi zen\nIPF: berrikuntza sistematan\nPoliuretano-aparra egiten duen ingeniaritza, besteak beste, konfort, automozio… sektoreetarako; inguruko enpresekin elkarlanean dihardu hainbat gairen bueltan, esaterako, big data eta adimen artifizialaren gaien bueltan\nELYTT ENERGY: berrikuntza dibertsifikazioan\nIman supereroaleak. Itsasoko olatuak baliatuz energia sor dezakeen makina bat fabrikatu nahi dugu. Teknologia garatzea da gure estrategia, eskulan merkea duten herrialdeekin lehiatu ahal izateko.\nKlimatizazio industriala. Matxura aurreikusteko eredu batekin lan egiten dugu, alarma kritikoari aurre hartuz. Enpresa handiekin lehian ari gara, gure malgutasunari esker.\nARIADNA INSTRUMENTS: berrikuntza optimizatuz\nKable eta linea elektrikoen identifikazioa eta lokalizazioa. Sinergiak sortzen ditugu prozesuekin, horiek optimizatuz. Automobil elektrikoak sarearen optimizazio eraginkorra eskatuko digu.\nBeharraren aurrean, paradigma aldatu eta irtenbide bat ematen dugu. Sektore desberdinetan irtenbideak ematen dituzten teknologiak.\nBIOLAN: innovación permanente en el mercado\nNazioarteko itsasontzi edo enpresentzako ekipo eramangarriak, munduko biosentsore guztiak lainora konektatzeko aukera ematen dutenak, beren produktuen trazabilitatea izateko.\nMetal Group: berrikuntza dibertsifikazioan, merkatuetan eta produktuetan\nAutomobilaren merkatua oso zorrotza da. Azken teknologiak eta fabrikatzeko modu berrienak erabili behar dira, bestela ez duzu merkaturik lortzen\nElectrorecycler: etengabeko berrikuntza etengabe aldatuz doan sektorean\nHobetzeko helburuarekin etengabe aldatuz doan enpresa da. Azken batean, hobekuntza horrek berritzera garamatza\nUriarte Enclosures: berrikuntza balio-kate osoan\nInguratzaileen enpresa, azken urteetan, produktuaren berrikuntzan ardaztu da, baina berrikuntza leku guztietan dagoela adierazten du


HENDAIA EUSKARAZ 2021: bilan baikorra, osasun-krisiagatik ere - Hendaye\nArgitaratze eguna\t01 apirila 2021\nOsasun-krisiak eragin handia izan du Hendaia Euskaraz 2021 ekitaldian, baina halere, euskararen hilabetea ospatu da martxoan Hendaian. Jarduera gutxi batzuk baizik ez dira proposatu ahal izan, gehienaz kanpoan eta parte hartzaile kopuru mugatu batekin.\nHala eta guztiz ere, edizio murriztu horren bilana baikorra dela erran daiteke. Izan ere, lehenik eta behin, bi elkarte berriren parte hartzea azpimarra daiteke: Recycl’Arte elkarteak bizikletak konpontzeko tailerra eskaini zuen, eta Endaikak arrauna ezagutzeko saio batzuk antolatu zituen. Horrek erakusten du elkarte horiek euskara haien jardueretan txertatzeko nahia, eta horri esker, publiko berriak erakartzeko ere.\nGero, ezin da ukatu publikoa hurbildu zela, segur aski eguraldi atseginak eta garai berezi honetan Hendaiarrei proposatu hitzordu kopuru txikiak lagundurik. Horrela, IEZI Euskal Itsasbazterra elkarteak eskaini natura-ateraldia betea zen (pertsona batzuk ezin izan dira onartu ere), eta oro har 5 taldek (30 bat haur eta lagundu zituzten helduak) parte hartu zuten Turismo Bulegoak antolatu altxor ihizian. Hamar bat euskaldun mahungak bildu zituzten eta lanean aritu ziren itsasbazterra garbitzen laguntzeko, bizikleta bat osoki konpondu zen Recycl’Arte elkartean, eta bost lagunek arrauna probatu zuten Endaikarekin.\nAzkenik, jarduera guztietan, publikoak zein antolatzaileek zorrozki errespetatu dute osasun-protokoloa: izena aitzinetik ematea, parte hartzaile kopuru mugatua, distantzia sozialak mantentzea eta maskara janztea.\nHalere, martxoan aurreikusiak ziren ikuskizun guztien, baita mintzaldia eta tailerraren gibelatzea biziki damugarria da. Urtean zehar saiatuko da birprogramatzen, osasun baldintzek aukera emanen dutelarik. Euskara batzordeak euskarazko urteko programazioa lantzen segitzeko asmoa du, gure herriaren bizitzari erritmoa ematen dioten momentu nagusiekin lotuz.\nMilesker 2021eko edizio honetan inplikatu diren elkarte eta udal zerbitzuei, eta jardueretan parte hartu duen publikoari!\nAnimazioak- Aisialdiak, Elkarteak, Euskara, Familia, Kultura\nAurreko artikulua : Hendaia Euskaraz iruditan


EH Bildu Bilboko udal taldeak salatu duenez, Udal Gobernu Taldeak iragarritako tasa eta zergen izozteak "ez du bilbotarren errealitate sozialarekin bat egiten" eta "berriro ere fiskalitate bidezkoago eta progresiboago batean sakontzeko aukera galtzen da".\nAsier Gonzalez EH Bilduko zinegotziak gaur egin ditu adierazpen horiek, Gobernu Taldeak fiskalitatearen prorrogaren proposamena iragarri ostean. "Tasen aplikazioan aldaketa txikiak baino ez dira planteatu, eta aldaketa txiki horiek sakon aztertu behar ditugu, eragina ezagutzeko eta, beharrezkoa balitz, alternatibak proposatzeko", zehaztu du zinegotzi subiranistak.\nZentzu horretan, Asier Gonzalezek adierazi duenez, "iazko ordenantza fiskalek ez zieten mesederik egiten baliabide gutxien zituzten bilbotarrei, eta konstruktoren jarduera eta enpresa-interes handiak saritzen zituzten, horrela, karga fiskala herritar guztiei helaraziz". Beraz, "2022rako gauza bera gertatuko da, bilbotarren artean pandemia eragiten ari den ondorio sozioekonomiko larriak kontuan hartu gabe".\nHori dela eta, EH Bilduk adierazi duenez, "politika fiskala bidezkoagoa izan dadin, proposamenak egiten jarraituko dugu 2022ko kurtsoan zehar, etxebizitzaren, tasa turistikoaren, genero ikuspegidun fiskalitatearen eta abarren arloan".


ZURIA BELTZEZ - 386 - unibertso arraroa - Arrosa\nSoinu ilun distiratsuei eskainitako bilduma berria aurkezten dizuegu. Ajeak uxatzeko eta bihotzak alaitzeko kanta bereziak aukeratzen ditugu gurean. Estilo askotariko abesti sorta bitxi honekin gozatzea espero dugu. Sesio honetan, besteak beste, R&R, R&B, soul, garage, funk, country-soul, psikodelia, glam, garage-rock, boogaloo, guaracha, bossa-nova jazz, rocksteady eta skinhead-reggae doinuak nagusi! Mugitu hanka hoiek arren!\n0- Barney Kessel – Love for Sale 1- Jerry Naylor – I’m tired 2- The Blendells – La la la la la 3- Jimmy “Preacher” Ellie – I’m gonna do it by myself 4- Barbara Lynn – I’m a good woman 5- The Zipps – Kicks & chicks 6- Gladys Knight & the Pips – That’s the way love is 7- Tony Joe White – Groupy girl 8- Ruth Davis – I need money 9- Paul Orwell – Hey hey junkie 10 The Shoots – Better off gone 11- Les Grys-Grys – Time flies & still 12- Bobby Valentin – Bad breath 13- Celia Cruz y su Sonora Matancera – Rock and roll 14- Fred Astaire – The carioca 15- The Versatiles – Children get ready 16- The Aggrolites – Hurry up


Euskara elkarteek zer lortu dute? | Garaigoikoa\nHasiera » Sailkatu gabea » Euskara elkarteek zer lortu dute?\nEuskara elkarteek zer lortu dute?\nGaurkoan izenburuak tranpa dakar. Ez diot inola ere erantzungo izenburu horri post honekin. Izan ere, post hau autobonboa da, autobonbo hutsa ia-ia.\nIzenburuko galdera horri erantzuteko doktoretza-tesia egiten ari naiz orain dela ia bi urtetik. Orain arte, batez ere alderdi teorikoa “armatu” dut, eraiki dut, liburu eta artikuluak irakurriz eta haiei entresakak eginez.\nGutxi asko (beti itzuli beharko da berriro alderdi teorikora) amaituta dago eta orain hasi naiz alderdi praktikoari haginka egiten. Alderdi praktikoan hiru ariketa egin nahi ditut: edukien azterketa, sakoneko elkarrizketak eta, beharrezkoa balitz, kontrasterako galdetegi bat.\nEta gozatzen ari naiz, batez ere sakoneko elkarrizketekin. Orain arte dozena erdi elkarrizketa egin ditut eta aprobetxatu gurako nuke hemendik horiei guztiei eskerrak emateko. Sekulakoa izaten ari da ikasten ari naizena, biba zuek!\nAurrerantzean tesiari kuku batzuk egingo dizkiot blogean, baina, tira, hau ez da izango Julen Iturberen bloga, jakina, baina tira, aipatuko ditut, tarteka bada ere, tesiari buruzko kontu batzuk.


Basic-eko iturburu-kodea eta elkarrizketa-koadroak liburutegi-sistema batean daude antolatuta.\nLiburutegi-edukigailuak liburutegiak ditu\nLiburutegiek moduluak eta elkarrizketa-koadroak eduki ditzakete\nLiburutegi-edukigailuari Basic liburutegiak deitzen zaio.\nLiburutegi-edukigailuari Elkarrizketa-koadroen liburutegiak deitzen zaio.\nBi liburutegi-edukigailu horiek aplikazio-mailan eta dokumentu guztien barnean daude. Basic dokumentuetan, dokumentuen liburutegi-edukigailuari automatikoki deitzen zaio. Liburutegi-edukigailu orokorrari dokumentu batetik deitu nahi badiozu, GlobalScope pasahitza erabili behar duzu.\nBasic dokumentuko adibidea\n' Standar dokumentu-liburutegiko 1. elkarrizketa-koadroari deitzen\n' 1. liburutegia aplikazio-liburutegiko 2. elkarrizketa-koadroari deitzen


Dolarea parkea herritarrentzat berreskuratua - Beasaingo Udala\nParke eraberritua, espazio berde, irisgarri, balioaniztun eta Igartzan integratua bihurtu da\nHerritarren parte hartzearekin eremu degradatua zena biziberritu eta beasaindarren beharretara egokitu da\nHobekuntza eta mantenu lanek duten garrantziari jarraiki, eremu baztertu eta degradatua zen Dolarea parkea biziberritzeko helburua bete du Udalak. Akupuntura urbanoaren filosofiari jarraiki, espazio honetan esku-hartuz ikusgarri eta balio erantsia eman zaio eta aisialdirako leku bihurtu da. Proiektuaren ildo nagusiak ezarri zituen herritarren parte-hartze prozesu baten ondoren, Udal gobernuaren 2019-2023 Legegintzaldi Planaren mugarri handienetako bat ireki da gaur. Halaxe adierazi du bertan Leire Artola alkateak. “80garren hamarkadan eraiki zen parke hau guztiz desitxuratuta zegoen eta eraldaketa honekin herritarrentzako berreskuratu dugu” gaineratu du.\nArtolarekin batera, Adur Ugartemendia Lurraldea saileko burua egon da parkearen irekieran. Honen hitzetan, “azken ikutu batzuk osatzea falta den arren, Dolarea Parkea irekita dago gaztetxoek ur-jolasak goza ditzaten eguraldiak ahalbidetzen duen bitartean”.\nAlkateak adierazi du, Dolarea parkea zaharberritzearen helburu nagusia Beasaini espazio publiko irisgarri, balioaniztun eta integratu berri bat ematea izan dela, Igartzako Monumentu Multzotik pauso batera. Proiektuaren diseinua gidatu duten irizpideek Dolarea parkeari irisgarritasun hobea ematea izan dute xede, berdeguneen banaketa optimizatuz eta zuhaiztia balioan jarriz. Oria ibaiaren iparraldeko ertzaren hiri-paisaia aberastu du gune berriak, aurretik isolatuta eta degradatuta zegoen eremu bat herritarrentzat berreskuratuz.\nAdur Ugartemendiak egindako lanen ezaugarriak deskribatu ditu. Diseinu berrituari dagokionez, anfiteatroaren erdialdea gune gardena bilakatu da, parkeari balio-aniztasun handiagoa emanez. Uda garaian, haurren jolaserako bi txorrota-iturri instalatu dira, Udazkenean berriro erretiratuak izango direlarik.\nHorrela, Urritik Ekainera eremu aproposa bilakatuko da Dolarea inguruan jolasean ibiltzen diren aurrek modu seguruagoan kirol eta jolas desberdinetan aritu daitezen. Horrezaz gain berdeguneak zapalgarriak izango direla zehaztu da eta egoera onean mantentzeko herritarren borondate onean konfidantza dutela esan dute udal agintariek.\nJolas hauek uraren kontsumo arduratsu bat egiten dute, izan ere, zirkuitu itxi batean berrerabiltzen den uraz hornitzen dira iragazpen sistema bati esker, milaka ur litroren kontsumoa ekidinez.\nBerrerabiltze sistema horretaz gain, nahiz eta ur hornidura irekita egon, jokoak martxan jartzeko eskuz aktibatu behar izango dira, egon daitezkeen ur galerak are eta gehiago murriztuz.\nAsfaltozko zoruan ageri diren arrasto zuriek, parkearen eta Igartza Oletako pasealekuaren arteko lotura irudikatzea dute helburu, herritarrak gune batetik bestera joatera gonbidatuz. Arkitektoen hitzetan, beasaindar izaerari keinu bat ere egin nahi diote, barearen arrastoa irudikatuz.\nHaur jolas irisgarriak eta egokituak\nBehin proiektua kudeaketa martxan zela, ASPACE elkarteko gurasoak gerturatu ziren Udal gobernuko ordezkariengana haur jolas irisgarriak proiektuan txertatzeko proposamenarekin. Izan ere, orokorrean nahiko urriak dira desgaitasun maila desberdinentzat egokiak diren jolasak.\nHausnarketa prozesu baten ondoren, proposamena aberasgarritzat ematen du Udal gobernuak eta parkeko zelai batean gune bat aurreikusi eta prestatu du jolas hauek kokatzeko. Behin betiko diseinua osatzen ari dira eta 2022ko Udaberrian gunea erabilgarri edukitzea espero da.


Cadiz Datazio gune Free flirting Larriak Dean, - BIDEO-TXATA - BAI!\nCadiz Datazio gune Free flirting Larriak Dean,\nZoriontasuna gizon, neska Cadiz Internet Bidez beste Hainbat zerbitzu Datazio Industria luzea izan da gure bizitzetanIpuin asko entzun ahal izango Dira, nola Datazio Internet bidez Laguntzen aurkitu zion bere soulmate Eta sendo bat sortzeko, familia Etorkizunean, baina ez da beste joera. Estatistikak arabera, ez baino gehiago Izan ziren ehuneko dibortzioen, beraz, Hori ezkontza iraun ez da Urte bat baino gehiago.\nCadizeko Datazio web izango da Benetan gehien izan positiboa, eta Horrek lagunduko dizu aurkituko duzu Beste bat zuk zeuk bigarren Erdia harremana. Gure gune erakusten bateragarritasuna rating Online Datazio bakoitzak duen pertsona Duzu, eta, beraz, Cadiz doa Maila berri bat harreman serio Bat egiteko, eta zerbitzu guztiak Gunean doan dira. Jakina, hitz egin ahal duzun Bezala askoz nahi duzun bezala, Batez ere, bada jendea behar Duzu harrigarria erregulartasuna buruz galdetuz pribatutasuna. Baina ez dugu behar engainatzea Gure kabuz. Ez bazara, fraide edo ermitau Bat, gero behar duzu zaindu Bakardadearen duzu. Hau egin behar duzun egoera hobetzeko. Eta erabaki hori zuzena da. Arazoa konpontzeko bakardadea modernoaren bizi-Baldintzak baino askoz errazagoa da Aurretik, baina, beste alde batetik, zailagoa. Ezagutzen duzun bezala, gure aiton-Amonak eta gurasoak ez dira TELEBISTA aurrean egun osoan.\nAntolatu dute alderdiek, bilerak, eta Martxak antzerkia.\nJende askok aurkitu beren soulmate errepidean.\nEgungo belaunaldia ez da aplikatzen, Hau bakarrik.\nGehienak egoiliarren eta bizilagunak auzoko Dute inoiz ikusi pertsona. Ez da ezerezetik joan, baina Hautagaiek ez dira. Arau gisa, adibidez, joan etxola. Hemen interesgarria da enpresa ez Da aurkitu. Noiz enpresa handi eta zaratatsu, Ez lanean, aurkitu zure soulmate. Baina ez da Interneteko sare. Zuen sendo eta handi, asko Daki, bada, ez dena, bat Aurkituko duzu free Datazio gune Ia minutu batzuk.\nZaila da, hala nola, pertsona Bat zoriontsu\nJoan nahi duzun Cadiz. Hartu minutu batzuk eta hasi Saioa erabiltzaile berri gisa. Leiho C irekitzen asko inkestak. Norbaitek nahi du, harreman serio Bat, eta beste bat da Helburua, ezkontza eta seme-alabek, Norbait aurkitu nahi dituzten pertsonak, Interes komunak eta norbaitek erabili Zerbitzu horiek aisialdirako. Erabiltzaile askok inkestak esan nahi Zuela aurkitu zion on Datazio Gune bat. Badira pertsona egokia adina, gorputza, Aurpegia forma, ile kolore, forma Eta beste batzuk ezarpenak. Irakurri duzun duzu perfektua profila, Maite duzun pertsona, eta ezin Duzu hitz egiten hasteko. Pertsona bat gustatu luze bat korrespondentzia. Beraz, gehiago da zuen gehiago Intimo pertsona gure hurrengo bilera. Beste batzuk utziko hurrengo egunean. Norbait gainditu behar Tarteko egoera Berreraikitzera birtuala telefono deiak bilerak Benetako korrespondentzia. Ez imajinatu buruz hitz egiten Ari gara arrakasta bazkide bat Aurkitzeko online bidez Datazio zerbitzuak.Jaiotza bazkide. Gauza asko daude nonahi, eta, Batez ere, iruzurgileak on Datazio Guneak Cadiz. Zehatzagoa da esatea ez dela Gehiago hemen baino beste guneak. Hala ere, hori ez da Arrazoi bat utzi du enpresak. Bada, beraz, bat izan dezakezu Hainbat esperientzia duten pertsonak. Zortea lasaia, aurkituko duzu zion Hemen maite duzun pertsona. Agian, izango duzu laguntza eta Animoak dena, eta duzu izango Da lagun ona. Eta, besteak beste, egoerak, askotan gertatuko.\nkopuru Handi bat, gizon eta Emakumeen aurkitu dute maitasuna, hemen.\nelkarrekin izan dute beren seme-Alabak handituz urte askotan. Behar duzu, denbora asko igaro Bilatzen maiz. Ez da ezer gertatzen gabe Mina eta porrota. Baina aurkitu baduzu, izango duzu Berehala ulertzen dena dela, ez Da alferrik. Horrez gain, hau oso garrantzitsua Da guretzat, online Datazio zerbitzuak Eskaintzen dira guretzat erabat dohainik.\nInfo Guayaquil: Datazio Gune\nSt. Odkrili, free Dating stran V Sankt Peterburgu v Leningradu regiji\nneska Datazio chat erruleta online free chat erruleta neska online for free bete ezkondu doan mugarik gabe emakumeek aurre egiteko online chat erruleta video chat online emititzen izen-ematea gabe topaketak emakume chat erruleta online gabe


Gabion kaxa fabrikatzaileak - Txina Gabion kutxa fabrika eta hornitzaileak\nHexagonal gabion sare Fabrika handizkako Gabions Gabion Rock Basket Gabion Basket Gabion Box Gabion harrizko kaiola\nGabion Box alanbre sare hexagonalez osatutako alanbre ontziak dira edo soldatutako alanbre sare. Hariaren diametroa sare hexagonalen arabera aldatzen da. Pvc estaldurarik gabeko hari sare hexagonaletarako, hari diametroa 2,0 mm eta 4,0 mm bitartekoa da. PVCz estalitako hari hexagonal sareetarako, kanpoko diametroa 3,0 mm eta 4,0 mm bitartekoa da. Kanpoko markoaren ertzaren alanbrea alanbre sare hexagonaletarako erabilitako haria baino lodiagoa da.\nSoldatutako gabio kaxa gabio saskia, Gabion sarea Gabion sare Sare China Rockfall Mesh China Rockfall Sarea Rockfall Babes Sarea\nGabion kutxa ，gabion saskia ere deitzen da, Gabion Wire Mesh, Gabion Mesh China Rockfall Mesh, China Rockfall Metting, Rockfall Protection Netting, alanbre sarez egindako harrizko saskiak dira. Kanpoko eta barruko erabileretarako egokiak dira. Gabioizko hainbat alanbre sare elkarrekin konektatu daitezke eta irtenbide ezin hobeak dira pribatutasuna babesteko.\nEspiraleko gabio-sareak espiralen laguntzarekin elkartuko dira, sareta-ertzetan ezarriko direnak, tresna berezirik eta osagarririk behar ez izateko.\nMateriala soldatutako gabio kaxa: Galbanizatutako burdinazko haria eta PVC estalitako alanbrea, Galfan (% 95 zink-5% Alu Aleazio) karbono gutxiko altzairuzko haria, erresistentzia korrosiorako gaitasun ona duena.


Beldurra diot bakarrik geratzeari. Ez dut bat gehiago izan nahi, baina ez dut bakarrik gelditu nahi . Mutila zarenean horrek esan nahi du barre egin behar duzula barre egitea tokatzen denean, norbaitek neska bati buruzko komentarioak egiten dituenean “ya te digo” batekin erantzun behar duzula, eta ez besterik. Nahiz ta komentarioak ez izan zure gustukoak: Ane apur bat puta da, Mariak titi erraldoiak dauzka, potola da ez-dakit-nor, zure ama histerika bat da, zure arreba txikia tonta da “Soy Luna” ikusten dituelako.\nBeldurra ematen dit nire burua ezeren erruduntzat hartzeak. Nahiago dut pentsatu ez doala nirekin, ni ez naizela izan. Norbaitek matxismoaz edo arrazakeriaz hitz egiten didanean, nik badazpada esaten dut ni ez naizela horrelakoa, oso gaizki iruditzen zaidala gainera... Hori bai, tinta ikusezinean ondo gordeta dudan papertxo batean idatzita daukat: “bai, zu ere bazara”.


Doktore tesia - Contribuciones al preprocesado, procesaro y análisis en termigrafía infrarroja aplicados a ensayos no destructivos - Ideko\nTermografia Infragorriaren (TI) bidezko entsegu ez-suntsigarrien bitartezko neurketa sistemak erabilita, azkar, erraz eta ukitu gabe ebaluatu eta kontrolatu daitezke material eta prozesu mota guztiak. Ondorioz, termogramen tratamendu digitalaren askotariko etapen ezagutzari ekarpenak egitea ezarri zen tesi lan honen xede orokor gisa, bai eta ekarpen horiek benetako arazoei aplikatzea eta hautemandako gabeziei irtenbideak ematea ere. Etapa horietan, irudi termikoak egokitzen dira (aurreprozesatua), horien tratamendu digitalari (prozesatua) ekin aurretik. Tratamendu digital horretan, hobeto hautematen dira materialean dauden akatsak, eta, horrela, geroko analisia eta karakterizazioa (prozesatu ondokoa) ahalbidetzen dira. Ekarpen horiek askotariko ezarpen eremuak biltzen dituzte: soldadurak ebaluatzeko eta ikuskatzeko prozesuak, industria aeronautikorako material konposatuen gaineko entseguak eta ingurumenean nahiz ehungintza militarraren industriaren eremuan kutsatzaileak hautemateko egiten diren aplikazioak. Doktoretza tesi honen lan hau Kantabriako Unibertsitateko Teknologia Elektronikoaren eta Sistemen eta Automatikaren Ingeniaritza Sailaren (TEISA) Ingeniaritza Fotonikoko Taldean (GIF) garatu da.


Zumaiako goizeko ibilerak - ZoroakKlubMix.org\nDomeka goizean aspaldian egin behar genuen irteera egin genuen. Argazki kamara hartu eta ordutxo batez egunsentiari aurre egin ondoren, honako argazki batzuk atera genituen anaia eta biok.\nGoizeko zazpiertan Zumaiako Santio hondartzan elkartu ginen egunsentiari argazko batzuk ateratzeko. Azkenean ordea iristerako eguna argitzen hari zuela ohartu eta ia presaka aritu ginen. Hori dela eta, kamara tripodean jarri, tokia topatu eta segunduetako argazkiak atera genituen. Batzuk hondartzatik eta besteak Zumaiako faro batetik.\nHorrelako argazkiak egiteko aholku batzuk esango dizuet orain.\nBateriak kargatuta eraman, segituan gastatzen bait dira segunduetako argazkiak ateratzen.\nJazteko erropa ona eraman, goizeko ordu ohietan hotz egiten bait du.\nTripodea erabili, baita kamarak usten badu ere, urrutitiko kontrola erabili edo hori ezean tenporizagailua erabili,azkenik, reflex motakoa bada, ispilua geldiarazi. Honekin kamara finko gelditu eta trepidazio edo kamararen mogimendu txikiak ekiditen dira, definizio hobea lortuko dugularik.\nLinterna bat eraman.\nAzkenik, ahal baduzu, egun argitan topatu nondik atera daitezkeen argazkiak, horrela bertara heldu eta argazkiak ateratzeko moduan egongo zarete. Gogoratu egunsentiak minutu gutxi batzuk besterik ez dituela irauten.\nHoriek dira aholku batzuk. Egia esan, oraindik ez ditugu mota honetako argazki asko egin eta asko dugu ikasteko. Ziur zuk ere aholku asko dituzula guztiokin banatzeko!\nAzkenik esan, ordu hoietako hotzak uxatzeko onena, lanaren ondoren gertuen dagoen gozotegira joan eta gosari ederra hartzea dela. Guk hori egin genuen behintzat.\nargazkia egunsentia faro hondartza santio zumaia


"Geozentrching", GPSarekin dibertitzea | Consumer\n"Geozentrching", GPSarekin dibertitzea\nEntretenimendu horrek lokalizatzaileengana jotzen du, mundu osoan ezkutatutako objektu txikiak aurkitzeko\nEskuan GPS bat duten hainbat pertsona, zerbait jakin-minez bilatzen dutenak. Ia seguru asko, geozentrikoa praktikatzen dute, lokalizazio-aparatu horren milaka jaberen artean zabaldu den entretenimendua. Baina zein dira haren gakoak?\nGeozentrikoaren erronka da beste jokalari batzuek ezkutatu dituzten zenbait objektu aurkitzea, "geozentres" edo "cache" deritzenak. Ez dira baliotsuak izaten. Askotan, edozein motatako ontzi hermetikoak dira, barruan libreta bat eta boligrafo edo arkatza dutenak. Elementu horiek aurkitu dituen pertsonaren izena idazteko balio dute. Baina "altxor" bat ere ezkutatzen dute: objektu txikiak, hala nola musikako liburu edo diskoak, baita giltzatakoak eta "geocoins" izeneko txanpon bereziak ere. Hori da ohiko praktika, baina baliteke "cachea" ere txikia izatea, flasko txikiak bezala, eta hori aurkitzeko zailtasuna.\nAskotan, ontzi hermetikoak izaten dira, barruan libreta eta boligrafoa dutenak, aurkitzen dituenaren izena idazteko.\nElementurik bizigarriena da bilaketa ez dela mugatzen ez esparru jakin batera, ez hiri jakin batera. Jokalekua Lur osoan dago. Katxeak edozein txokotan ezkutatzen dira. 850.000 baino gehiago daude mundu osoan, jokalari batek, Geozentrching.com-en datu-basearen arabera, jokoaren webgune ofiziala eta horri buruzko web gunerik garrantzitsuena aurkitu arte.\nGPSa oso erabilgarria da cachea aurkitzeko. Lastategi batean orratz bat bilatzea bezain lan gogorra izatea saihesten du. Objektua ezkutatzen duten parte-hartzaileek koordenatuak argitaratzen dituzte Geozentraching.com-en eta beste web gune batzuetan aurkitzeko. Horrela, bilaketa-eremua mugatzen da neurri handi batean, eta jokoak erakargarritasuna irabazten du, nahiz eta zailtasunak bere horretan iraun. Koordenatuetara iristean, edozein tokitan egon daiteke: banku baten azpian, zuhaitz baten gainean edo estatua baten zokoan.\nZer egiten da aurkitzen denean?\nParte-hartzaile bakoitzak bere etxetik hurbilen dauden "cacheak" bila ditzake, edo atsedenaldia har dezake norbait oporretatik hurbil badago. Aurkitu ondoren, liburu horretan idatzi eta Interneten argitaratu zen aurkikuntza. Baina ia beti leku berean ezkutatzen da, beste parte-hartzaile batzuek aurki dezaten. Jokalari gehienek GPX fitxategiaren formatua erabiltzen dute, XMLn oinarritua, kokapenaren datuak kontsultatzeko. Horri esker, "cache" zerrendak osatu daitezke, bilatzaileek multzokatu eta hainbat bilaketak egin ditzaten eremu berean.\nMundu osoan 850.000 "cache" baino gehiago daude, jokalari batek aurkitu arte zain.\nLeku askotan ematen da entretenimendu hori. Estatu Batuetan, jokoa mundu osoan zentralizatzen duen Geozentraching.com erreferentzia handiaz gain, beste erreferentzia garrantzitsu batzuk ere aurki daitezke, hala nola Navicache.com edo Terracaching.com. Hiru guneek nola jolasten den azaltzen dute, eta katxeak gordetzen dituzten herrialde askotan ezkutatu diren lekuen zerrendak eskaintzen dituzte. Espainian ere badira antzeko ezaugarriak dituzten tokiak, hala nola Geobuscadores.com, Geobuscadores Españoles Asociados enpresak sustatua, edo Geozentring Hispano.\nBeste leku batzuetan, berriz, cacherstats.com eta antzeko katxeak aurkitu dituzten pertsonak edo taldeak kontatzen dira. Espainian, artikulu hau idazteko unean, Catalunya Team izan zen liderra: 3.493 aurkitu zituzten, eta 10 ezkutatu.\nJoan hurrengo orrira: Geozentrikoaren eratorriak »\ncaches entretenimendu geocaching-eu juego-eu koordenatu


arnoa esklabuendako: HOTZAK, seigarren eguna (XIX)\nKarlos putakumea, Karlos putakumea, Karlos putakumea… ez nuen beste argudiorik buruan izan gau guztian. Behin eta berriz errepikatzen nuen nire baitan: Karlos putakumea, Karlos putakumea, Karlos putakumea…\n-Egin dusue lo elkarrekin? -galdetu nion Karlosi goizean abiatu ginenean. Karlos hirugarren zihoan sokadan; ni, bere atzetik, laugarren.\n-Denok egin diagu lo elkarrekin -erantzun zidan erdi txantxetan aski ongi ulertua zuen galdera saihestuz.\n-Lo-saku berean esan nahi dut. Egin dusu lo Eiderrekin?\n-Hotza omen zian eta lotu egin genitian lo-zakuak, bertzerik gabe -esan zidan irribarre bihurri batez.\nAmorrua, gorrotoa eta inbidia nahasten zituen indar batek inbaditu ninduen. Ezin nuen sinetsi. Karlos putakume horrek hortxe bertan jo zion larrua Eiderri, denon aurrean eta inor enteratu gabe. Kabroia halakoa!\nZer zeukan pitomotz putakume horrek nik ez neukanik? Ze traidorea pentsatu nuen, Aitor klandestinitatean petardoak jartzen eta berak bere lagunaren neska-lagunari bere “petardoa” sartzen. Gainera, Informazio Brigadako kideek esana, Karlosen petardotxoa ez zen festa handietarako gelditu beraien eskuetatik pasa ondoren.\nInformazio Brigadakoek ziotenez, Karlos nahiko azkar etorri omen zen behera galdeketetan. Bigarren eguna baino lehen, izenak esan eta esan ari omen zen, eta poltsa egiten ziotenean, berehala galtzen omen zuen konortea. Ziur erratzaren makila ipurditik sartu ziotenean, gustatu eta guzti egin zitzaiola.\nNahi duzuna eta gehiago, Juan esan nion nire buruari, baina kabroi ostia horrek Eider gainkatu du zuk horrekin amets egiten zenuen bitartean.\n-Hi, patatero, zertan ari haiz pentsatzen? Ez duk pentsatuko Eider eta biok…\nBekainak goratu nituen buruko mugimendu batez.\n-Ostia hi, lagunak gaituk, eta Eiderrek bikotea dik. Gainera, ze uste huen, hortxe paratuko ginela horretan? Zera, zuen aitzinean?\nEz zitzaidan zalantzarik gelditu, atxiloturik zegoela eta erratzaren makila ipurditik sartu ziotenean, gustatu zitzaion seguru ala seguru; izan ere, Eiderrekin lo egin eta txortan ez egiteko, marikoia behar zuen izan, zalantzarik gabe.\nBat marikoia eta bestea… bestea puta. Puta galanta. Azken finean, Eider zen bikotea zuena, eta Eider izan zen elkarrekin lo egiteko proposatu zuena. Nire herrian puta izatea deitzen zaio horri, edo kalientabragetas, gutxienez.\nHobe zuen holakorik ez probatzea nirekin, ez, ez… nirekin ez zen horrela jolastuko, inondik inora, edo zakiltzar on bat dastatuko zuen. Bai horixe.\nNire burua Eiderren hanken artean irudikatu nuenean, kezka bat sortu zitzaidan: holako egoerarik suertatuz gero, zer egingo nuen eskuineko saihetsean gorputzera pegaturik neraman pistolarekin? Lo-zakutik kanpo utzi beharko nuen, eta besteek aurkitzeko arriskua esan nahi zuen horrek.\nGaitz erdi pentsatu nuen, zer ez ote nuen egingo Eiderren hanken artean egoteagatik?\nEiderrek eta Karlosek elkarrekin pasatutako gauak zeharo itsuturik, bideko tarte zenbait egin nituen, eguraldi hobea egiten zuela konturatu gabe.\nHodeiak ireki zirenean, inguruetako mendien izenak zerrendatu zituen Karmelok, banan-banan, eta sekulako bistak omen zeuden. Nik, ordea, Karlos ergel hori amildegitik behera botatzea eta Eider puta horri hantxe bertan eskarmentu bat ematea baino ez nuen buruan.\nEgilea: arnoa esklabuendako ordua: igandea, urriak 11, 2015\nPolizia erreala fikzioan


BIZI OSORAKO ZIGORRA | Zuialde Herri Informazioa\nBIZI OSORAKO ZIGORRA\nPosted: 2013/03/13 in Euskal Preso eta Iheslari Politikoak\nBizi osorako zigorra ezin pentsatua da gaur egun\nHerrirak prentsaurreko bat eman du arratsalde honetan Baionan.\nAsmoa genuen gehienbat 197/2006 doktrinaren inguruko irakurketa zabaltzea, baina frantses estatuak eramaiten duen espetxe politikagatik behartuak izan gira gaur berriz ere orokortzea gure irakurketa.\n197/2006 doktrinari buruz azalpen gehiago eman du Olatz Talavera abokatuak, eta bere testigantza eman du Ursoa Parotek, Unai Parot eta Ion Kepa Paroten arreba.\nHor duzue testua, eta txertaturik 197/2006 doktrinari buruzko txosten bat eta manifestua atxemanen dituzue.\nEgun on eta milesker deneri hunat hurbildurik,\nHemen gira Herrirako kide, senide eta abokatu.\nGaurkoan asmoa genuen gehienbat 197/2006 doktrinaren inguruko irakurketa zabaltzea, baina frantses estatuak eramaiten duen espetxe politikagatik behartuak gira gaur berriz ere orokortzea gure irakurketa.\nLehenik positiboki baloratu nahiko genuke Taubira Frantses justizia ministroak egindako deklarazioak. Deklarazio hauek gure iduriko inportanteak dira eta ez dira behar bezala baloratuak izan.\nGure partetik positibotzat jo dugu deklarazio hau. Hona zergaitia : lehenik Taubira andereak azaldu du hurbilketa « legean inskribatua zela », hala denez eskakizun historiko hau betetzea eskatuko genioke eta legea aplikatzea, azken finean. Bestalde pozten gira entzutea hausnarketa bat eramaiten ari dela presoen batzearen inguruan. Presoen hurbilketa eta batzea ezinbestekoa da prozesuaren ongi joaitearentzat. Bi eskakizun hauek betez frantses estatuak pausu inportantea egingo luke bakearen bidean eta bultzatu nahi dugu gaur errandakoa eta gogoetatzen ari dena praktikara emaitea ahal bezain fite. Hitzetatik ekintzetara pasatzea.\nHitz hauen ondoan aldiz gertakari biziki larriak izan dira azken asteetan eta Herrira oso kezkaturik da. Frantses presondegi politika azken finean ez delako aldatzen.\nAlde batetik Xabier Aranburuk jasandako tratua oso larria izan da eta eskatzen dugu autoritate penitenziarioko zuzendaria den Henri Masse eta bere ministroari den Taubira anderea, agindu dezatela haien funkzionarioer, euskal presoen aurkako eraso eta bortizkeria gelditzea. Egoera hau ez dadin berriz gerta. Zentzu honetan Herrirak interpelatu du Presondegietako kontroladorea den Delarue Jauna ideki dezala inkesta bat kasu honen inguruan.\nBestalde astelehenean Jeiki Hadi mediku plataformak beste bi presoen egoera azaldu izan du. Ibon Fernandez Iradi eta Ventura Tome presoak larriki eri dira eta gaixo larrien zerrendan sartu izan dira. Gaur egun 15 preso larriki eri dira. Ibonek esklorisis anizkoitza bat du eta Venturak minbizia. Azpimarratu nahiko genuke gaur Ibon Lannemezan-en preso dela eta beraz Frantses estatuaren kontrolpean. Beraz gaur eskatzen dugu frantses estatuari Ibon askatzea, Taubira andereari eskatzen dugu zentzu honetan lan egitea, ez da dudarik Ibonek ezin duela preso segitu eta bere tartamendua kanpoan jaso behar duela. Egoera urgente bat da beraz erantzun urgente bat itxoiten dugu.\nHelduden Martxoaren 20an Estrasburgoko Giza eskubideen kortea bilduko da berriz Ines del Rio-ren kasua aztertzeko. Joanden udan gorte berdin honek Ines-en askatasuna eskatu zuen eta doktrina giza eskubideen aurkako zela adierazi zuen. Adierazpen haueri Espaniak dei egin zuen.\n73 presoeri aplikatua da doktrina hau.\nJoanden astean Herrira Bruselasen egon zen doktrina honen gainean hitz egiteko hainbat parlamentariekin. Herrirak bilan oso positiboa egiten du bidai honetaz. Biziki inportantea atxemaiten dugu egoera hau lau haizetara zabaltzea. Ezin da soilik gure esku egon.\nBizi osorako zigorra ezin pentsatua da gaur egun. Zentzu honetan azpimarratu nahiko genuke frantses estatuan bizi osorako zigorra existitzen zela. Hau da perpetuite kondena. Gaur egun 3 euskal presoek dute, Jakes Esnal, Ion Kepa Parot eta Txistor Haranburu, ez dute ateratze datarik. Udaberri honetan preso hauek haien 24 urte kartzela hasiko dute. Helduden martxoaren 22an Ion Kepa Paroten laugarren askatasun galdea berriz aztertua izanen da. Salbuespenezko presondegi politika gelditu behar da. Ezinbestekoa da.\nGiza eskubideak, irtenbidea, bakea hau da gure leloa.\nHerrirak gaur bi hitzorduetara dei egin nahi du :\n1- Martxoaren 20an Estrasburgoko epaiaren kari bi elagaretaratze antolatuak dira. Lehena 12.30tan espaniol kontsulatuaren aintzinean. Orain duela aste batzu ari gira eragile desberdinak interpelatzen gai honen inguruan. Dei egiten dugu eragileei gure manifestua izenpetaze eta elgarretaratze honetan parte hartzea. Bestalde bigarren elgarretaratze bat izanen da 18.30tan Baionako herriko etxearen aintzinean.\n2- Helduden Martxoaren 28an Herrirak hitzaldi bat antolatzen du Baionako fakultatean : « Bukaerarik gabe zigorra » izenean. (Peine sans fin).\nKORRIKA KULTURALA ZUIAN: AZKEN TXANPA


Kevin Michael Costner (Lynwood, Kalifornia, 1955eko urtarrilaren 18a -) Estatu Batuetako zinema zuzendari, aktore eta ekoizlea da.\nLynwood (Kalifornia), 1955eko urtarrilaren 18a (67 urte)\nChristine Baumgartner (2004ko irailaren 25a -\nCalifornia State University, Fullerton (en)\n(1973 - 1978) Artean graduatu : marketin, Finantzak\naktorea, zinema aktorea, zinema zuzendaria, musikaria, zinema ekoizlea, abeslaria, gitarra-jotzailea, telebista-aktorea, kantugilea eta ahots-aktorea\nHonorary César (2013)\nZuzendari onenaren Oscar Saria (1989) : Dances with Wolves\nFilm onenaren Oscar Saria (1989) : Dances with Wolves\nGolden Raspberry Award for Worst Actor (1992) : Robin Hood: Prince of Thieves\nPrimetime Emmy Award for Outstanding Lead Actor in a Miniseries or a Movie (2012) : Hatfields & McCoys\nFilm onenaren Oscar Saria : Dances with Wolves\nZuzendari onenaren Oscar Saria : Dances with Wolves\n(1992) : Robin Hood: Prince of Thieves\nOso gogorrak suertatu zitzaizkion Costnerri estreinako urteak. Izan ere, aktore bihurtu nahian, kasualitatezko elkarrizketan, Richard Burton aktoreak ohartarazi zion Costnerri aktorea izateko gainerako guztia alde batera uzteko eta ametsari bi eskuekin eusteko. Hala egin zuen, zeren arrantzalea eta kamioilaria izan zen Costner audizioak egiten ari zen bitartean.\n1985an Silverado filman antzeztu zuen. 1987an Brian De Palmaren The Untouchables filmeko protagonista izan zen.\nAhaleginak merezi zuen 1990eko hamarkadan film arrakastatsuenetakoetan parte hartu baitzuen. Hasteko, Dances With Wolves filmean protagonista, zuzendaria eta bi ekoizleetako bat izan zen Costner. Filmak Oscarrerako 12 izendapen eskuratu zituen eta 7 irabazi, haien artean film onenarena eta zuzendari onenarena. Hurrengo urteetan Robin Hood: Prince of Thieves, Oliver Stoneek zuzendutako JFK eta The Bodyguard protagonista aritu zen, eta denak oso arrakastatsuak izan ziren zinematokietan.\nHala ere, azken urteotan Costnerren ibilaldia gainbehera dabil. Waterworld eta The Postman filmek kritika hotzak jaso zituzten. Thirteen Days eta Open Range film berriagoek kritika hobexeak jaso arren, ez dute arrakasta handirik lortu diruaren aldetik.\nThe Big Chill (1983) (ezabatutako eszenetan)\nRevenge (1990) (aktorea eta ekoizlea)\nDances With Wolves (1990) (aktorea, zuzendaria eta ekoizlea)\nMadonna: Truth Or Dare (1991) (dokumentala)\nRobin Hood: Prince of Thieves (1991) (aktorea eta ekoizlea)\nOliver Stone (1992) (dokumentala)\nBeyond 'JFK': The Question Of Conspiracy (1992) (dokumentala)\nAmazing Stories: Book One (1992), The Mission atala\nA Century Of Cinema (1994) (dokumentala)\nWyatt Earp (1994) (aktorea, ekoizlea)\nWaterworld (1995) (aktorea, ekoizlea eta kredituetan agertu gabeko zuzendaria)\nSean Connery, An Intimate Portrait (1997) (dokumentala)\nThe Postman (1997) (zuzendari, ekoizle eta aktorea)\nMessage in a Bottle (1999) (aktorea, ekoizlea)\nThirteen Days (2000) (aktorea, ekoizlea)\nOpen Range (2003) (aktorea, zuzendaria eta ekoizlea)\nThe Tortilla Curtain (2006) (aktorea eta ekoizlea)\nWikimedia Commonsen badira fitxategi gehiago, gai hau dutenak: Kevin Costner\nAzken aldaketa 17 otsaila 2021(e)an, 19:41(e)tan


Helena Xurio: "Sorginen errepresioa Nafarroako konkistaren ondorio politikoa izan zen" - Iruñerria - euskalerriairratia.eus\nHelena Xurio: "Sorginen errepresioa Nafarroako konkistaren ondorio politikoa izan zen"\nEuskalerria Irratia 2022-05-12 18:10\nAsisko Urmenetak eta Helena Xuriok iaz argitara eman zuten 'Sugarren mende' komikia taulagainera egokitu dute irudia, musika eta antzerkia uztartuz. 'Irudika' ikusgarri dramatikoa Izagaondoko Ardanatz herrian eskainiko dute maiatzak 14 larunbatean, 20:00etan.\n(Argazkian: Olivier Arotzarena musikaria eta Mari Añes Gorostiaga aktorea, ehizatu zituzten herritarrak irudikatzen. (Argazkigilea: Helena Xurio)\nSorginak emakume errebelde gisan aurkeztu izan dizkigute askotan, baina irudi hori ez da erabat egiazkoa. Helena Xuriok helburu politikoak zituen errepresioaz mintzo da sorginen jazarpena azaltzerakoan, Irrintzi Plaza saioan esan digun bezala.\nLan hau egiteko Zugarramurdiko eta Baxe Nafarroko Oztibarreko aktore eta musikariak bildu dira. Euskal Herrian barrena hainbat emanaldi egin dituzte Zarauzko Literaturia jaialdian irailean abiatu zenetik.\nAinize Madariaga kazetaria eta ikusgarri honetako partaideak, hala mintzo zen honetaz Berria egunkarian:\n"Ahots mehe abailduaz Mari Añes Gorostiaga aktoreak egin du euskaldun zirtzikatuarena. Ikusleak beldur ikaran utziko dituzte Maria Anozibar pertsonaiaren eleek: «Mende oso batez ehizatua, iraindua, torturatua, bahitua, auzipetua, elbarritua, ebatsia, deserriratua, bortxatua, lintxatua, umiliatua, isilarazia, urkatua, errea, ezabatua izan den zuen arbasoetariko bat naiz».\nEz da harritzekoa, Jean Marie Irigoien aktoreak botatzen dituen inkisidorearen hitzak hotzikara ekarle baitira: «Eraman dugu sorgina gure presondegi sekretuetara, eta hor hasi da galdeketa. Jukutria da inkisidorearen armarik behinena». Francisco Peña inkisidorearen hitzak dira; harenak tartekatuko dira beste kanonista espainiarrenekin: Martin Castañega, Isidro San Vicente, Diego de Simancas..."\nIrrintzi Plaza saioan Helena Xuriorekin aritu gara solasean.


Euskal industriak eskaerak, fakturazioa eta esportazioak doitu ditu datorren seihilekorako, Ukrainaren inbasioagatik - Eusko Jaurlaritza - Euskadi.eus\nIndustria Abagunearen Behatokia osatzen duten Euskadiko 16 klusterrek otsailaren 24tik sortutako ziurgabetasuna helarazi diote Iñigo Urkullu Lehendakariari, finkatzea aurreikusita zegoen sei hilabeteko hazkunde orokorraren ostean\nEzegonkortasun global horri ondoen aurre egiten dion faktorea I+G+b da, inbertsio hauek epe ertainera planifikatzen dira eta sendo daude. Gainera, klusterrek pandemian frogatutako erresilientzia errepikatzea espero dute\nEusko Jaurlaritzak Nazioarteko Behatokia abian jartzeak lagundu egiten die enpresei Errusiak Ukrainan egindako inbasioaren eragin ekonomikoa eta komertziala neurtzen\nBaikortasun orokorreko seihilekoaren ondoren, oinarrizko adierazle guztiak (eskaerak, fakturazioa, esportazioa, enplegua eta I+G) hobetuta, euskal industriak aurreikusita zuen hurrengo sei hilabeteetan hazkundea argi eta garbi sendotuko zela. Hala ere, Errusiaren inbasioak Ukrainan ziurgabetasuna ekarri du etorkizuneko aurreikuspenetara, batez ere funtsezko hiru esparrutan: energia, lehengaiak eta logistika.\nOtsailaren 24, Errusiak Ukrainaren inbasioa hasi zuen eguna, inflexio-puntua izan zen ekonomia globalaren jardunarentzat, eta, baita euskal ekonomiarentzat ere. Horixe jakinarazi diote gaur Iñigo Urkullu Lehendakariari euskadiko 16 klusterren arduradunek Industria Abagunearen Behatokiaren bileran. Lehendakaria izan da bileran buru, eta Jaurlaritzako Arantxa Tapia Ekonomiaren Garapen, Jasangarritasun eta Ingurumen sailburua ere bertan izan da. Bilera honetan, joan den seihilekoko industriaren gako nagusiak eta datozen sei hilabeteetarako aurreikuspenak aztertu dira.\nDuela hilabete batera arte balantzea eta aurreikuspenak orokorrean positiboak baziren, gerrak elementu berri bat txertatu du eta egokitu egin behar dira. Azken seihilekoan euskal sektore gehienak hazi egin dira. Eskaera-zorroari dagokionez, 16 klusterretatik 9k hobera egin zuten, eta % 40k ildo beretik jarraitzea espero zuten, eta beste % 40k, eustea.\nFakturazioari dagokionez, azken seihilekoan sektoreen % 80 hazi egin ziren, eta % 56k igotzen jarraitzea eta % 30ek berdintzea espero zuten. Esportazioek antzeko dinamika jarraitzen zuten: klusterren % 75ek aurreko sei hilabeteetan gorakada bat ikusi zuten, eta etorkizun hurbilerako % 50ek hazten jarraitzea espero zuten eta beste % 50ek bere horretan jarraitzea.\nEnpleguek ere gora egin zuen eta aurreikuspena baikorra zen, igoera espero zen, nahiz eta ez zen ikusten hain nabarmena izango zenik. Azkenik, I+G hazkunde iraunkorretik zetorren, eta aurreikuspena ere positiboa zen.\nUkrainako gerrak eta haren ondorioek perspektibak berriz kalkulatzera behartu ditu klusterrak, nahiz eta horretarako denek beharrezko duten liskarrak zenbat iraungo duen jakitea. Une honetan, epe laburrari lotuagoak dauden adierazleetan (eskaerak, fakturazioa eta esportazioak) ikusten da eragina.\nZehazki, 16 klusterretatik 6k zalantzan edo okerrago ikusten dituzte eskaerei eta fakturazioari buruzko aurreikuspenak hurrengo seihilekoan, nahiz eta oraindik 11 klusterrek esportazioei eustea edo hobetzea espero duten.\nEgoerak hurrengo hilabeteetan jarraituko balu, gainerako faktoreei eragin liezaieke. Oraindik 16 klusterretatik 13k seihileko hobea edo berdina aurreikusten dute enpleguari dagokionez. Hau guztia gatazkaren iraupenaren araberakoa izango da, batez ere, makinak gelditzera behartuta egongo diren edo ez ikusi beharko da eta, beraz, ERTEak bezalako erregulazio-neurriak ezarri beharko ote dituzten. Batzuek soldata-kostuen gorakadaz ere ohartarazi dute.\nEzegonkortasun global horri hoberen aurre egiten dion faktorea I+G+b da, inbertsioak epe ertainera planifikatzen dira eta sendo mantentzen dira. 16 klusterretatik 15ek beren jarduera mantentzea edo hobetzea aurreikusten dute atal honetan, baita gerra-faktorea kontuan hartuta ere. Hemen, euskal enpresentzako aukera handia ikusten da PERTEetan, hala nola sare elektriko digitalizatuetan, berriztagarrietan eta hidrogenoan, edo energia biltegiratzean, elikadura osasungarrian edo zerbitizazioan.\nPandemia garaiko erresilientzia errepikatzea\nHornidura-katean gerraren ondorioak nabariak izan dira azken hilabete honetan. Beraz, Errusiatik eta Ukrainatik datozen lehengai batzuk iristeko bide berriak bilatu beharko dira. Klusterrek, behintzat, pandemian frogatutako erresilientzia errepikatzea espero dute, salbuespenezko egoera baten aurrean protokoloak eta neurri berriak aplikatu ahal izan dituztelako.\nPrezioak igotzeko abagune horretan –inflazioa azken hilabeteetan handitzen ari zen–, fakturazioa ez da hain adierazle fidagarria. Pandemian sektore batzuek marjina handiagoekin lan egin bazuten gehiago fakturatu gabe, orain alderantziz gertatzen da, eta marjinak jaisten ari dira.\nLogistikan –errepide bidezko garraioan– eragin zuzena izan du gerrak, Euskadin lanean ari ziren ukrainar jatorriko gidari asko beren herrialdera itzuli baitira.\nNazioarteko Behatokiaren balioa\nIldo horretan, enpresek Eusko Jaurlaritzak Basque Trade bidez abian jarritako Nazioarteko Behatokia erabil dezakete, Ukrainaren inbasioak ekonomian eta merkataritzan izan duen eragina kalkulatzeko.\nGatazka hain sartu da, non ia erabat baztertu duen COVID-19aren osasun-krisia, lehiakortasunerako faktore erabakigarriena bezala. Egoera hori alde batera utzita, badira beste gai batzuen inguruan aurretik datozen kezkak, hala nola talentua bilatzeko beharrari eta trantsizio digital eta energetiko-ekologikoa aprobetxatzeko beharrari buruzkoak.\n16 klusterrek Euskadiko ekoizpenaren zatirik handiena ordezkatzen dute. Industria Abagunearen Behatokian honako hauek daude: aeronautika, elikadura, automobilgintza, bioosasuna, eraikuntza, energia, trenbide-ekipamenduak, galdaketa eta forja, habitata, zura, bulegoa eta contract, itsas industriak, ingurumena, papera, siderurgiako produktu eta instalazioak, fabrikazioko teknologia aurreratuak, EIKTak eta ezagutza, eta garraioak, mugikortasuna eta logistika.\nSektoreka aztertuz gero, zenbait berezitasun ikus daitezke:\nAeronautika: ekoizpenaren jaitsierak hondoa jo du dagoeneko. Covid aurreko arora itzultzea 2024rako aztertzen ari dira korridore bakarreko aireontzietan (eskualdeko hegaldiak eta hegaldi kontinentalak) eta 2026rako korridore bikoitzekoetan (transozeanikoak). Operadore handiek (Boeing eta Airbus) 40.000 hegazkin berri aurreikusten jarraitzen dute datozen bi hamarkadetan.\nElikadura: aurreikuspenak onak dira, baina kezka sortzen du lehengaien eta energiaren kostuen hazkundeak. Gatazka belikoaren ondorioz, baliteke pandemia aurreko fakturazio-mailetara itzulera beste urtebetez luzatzea. Zaila da profil jakin batzuetan hutsik dauden lanpostuak betetzea (marketina, digitala, I+G, jornaleroak).\nAutomobilgintza: Ukrainaren inbasioak sortutako ziurgabetasuna oztopoa da kontsumorako, eta, beraz, eragina du sektorean. Kezka dago gatazka luzatzen bada. Azkar amaitzen bada, V formako errekuperazioa ekarriko luke. Luzatuz gero, ondorio sistemikoagoak izango lituzke.\nBioosasuna: sektoreak hazkunde handia izan du azken hilabeteetan, eta hurrengo seihilekoan ere horrela jarraitzea espero du. Aztertutako parametro guztietan gertatzen da. Bere kezka esparru arautzailean eta, Ukrainan gatazka belikoaren etorrerarekin, lehengaien eta osagaien prezioetan zentratzen da.\nEraikuntza: azken hilabeteetan jarduera handia izan du, eta mantentzea espero du. Aurreikuspenak zuhurrak dira lehengaien eta energiaren prezioagatik. Next Generation funtsekin lotutako programen inguruan interesa dago.\nEnergia: joera positiboa trantsizio energetikoaren eta deskarbonizazioaren eskutik. Ukrainako gerrak ziurgabetasunak sortzen ditu esparru estrategiko horretan. Azpisektoreen artean aldeak daude: eolikoak hobeto gainditu du pandemia eta hazteko bidean dago, haize-energia flotatzailean aukera ikusteaz gain. Antzera, elektrifikazio-prozesuak trakzionatutako sare elektrikoetan. Oil & gasen, 2021ean prezioak izandako igoerak mesede egin die enpresa horiei. Eguzki-energia berreskuratzen ari da berriztagarrien aldeko apustuari esker, eta etorkizunerako aurreikuspen sendoak ditu. Aukera eremuak daude hidrogenoan eta Euskadin 2022an egingo diren bi ekitalditan: WindEurope eta ICOE-OEE.\nTrenbide ekipamenduak: 2021a aurreikusitakoa baino hobea izan zen eskaerei dagokienez. Eta etorkizuna baikor ikusten da. Euskadik 12.000 pertsona inguru enplegatzen ditu sektore horretan, Estatu osoaren % 40.\nGaldaketa eta forja: energiaren eta lehengaien prezioen gorakadak gehien kaltetutako sektoreetako bat. Orain arte bere zifrak berreskuratu ditu, eta aurreikuspen onak zituen, baina Ukrainako gatazkak arriskuan jartzen du bere errentagarritasuna.\nHabitat, Zura, bulegoa eta Contract: 2021eko azken hiruhileko on baten ondoren, moteldu egin da. Abiapuntua egoera ona da, baina orain kezka handiena enpresen marjinetan dago, energia-kostuengatik, pleitengatik eta lehengaiengatik.\nItsas industriak: etorkizunari begira, sektore baikorrenetarikoa da. Euskal ontziolek lan-karga bermatuta dute 2023aren amaierara arte. Aurten pandemia aurreko fakturazio-zifretara itzultzea espero dute, baita kopuru horiek handitzea ere.\nIngurumena: urte aparta itxi du. Ukraina inbaditu aurretik, itxaropenak oso altuak ziren. Baina egoera berriak aurreikuspenak berrikustera behartuko du.\nPapera: azken seihilekoan hobera egin ondoren, sektore honetako enpresek ziurgabetasun handia dute gerra-egoeragatik, batez ere energia-prezio altuengatik eta lehengaien merkatuko inpaktuagatik ( % 45etik % 65era bitarteko gorakadekin paper-orearen motaren arabera, eta % 80ko gorakadarekin berreskuratutako paperean).\nSiderurgia: COVID aurreko zifretara itzuli zen 2021ean. Aurtengo aurreikuspenak positiboak ziren, baina gerrak ziurgabetasun orokorra dakar. Gatazkan dagoen eremutik datozen materialak daude, eta Errusiarekin eta Ukrainarekin muga egiten duten herrialdeetara esportatzen dira.\nFabrikazio aurreratua: joan den urtea hazkunde orokortukoa izan zen sektore horretan, zenbait kasutan digitu bikoitzak ere lortu dira. Baina gerrak konfiantza eta inbertsioa murriztu ditu. Aurten positiboan bukatzera deitua zegoen eta orain ezinezkoa da nola amaituko den jakitea.\nEIKTak: merkatuak eraldaketa digitalarekin konprometituta jarraitzen du, eta horrek teknologiako eta ezagutzako enpresak animatzen ditu, nahiz eta oraindik ez dakiten nola eragingo dien gatazka belikoak. Deigarria da sektoreak 1.000 lanpostu baino gehiago dituela hutsik, profil teknologiko eta espezializaturik ez dagoelako.\nGarraioak, mugikortasuna eta logistika: oraindik ez da pandemia aurreko egoera berreskuratu, enpleguan izan ezik, nabarmen hobetu baita. Euskadin Brexit-ak mesede egin dio sektoreari: zifra onak lortu ditu Erresuma Batuarekin eta Irlandarekin itsas merkataritzan. Hori bai, ziurgabetasunari eusten dio, gainerako sektoreek bezala, Ukrainako inbasioaren ondorioengatik.


Maren amaren azken oroitzapenetik sortzen da dena. Alzheimerren gaitzarekin dago egoitza batean, eta bere bizitzako hogei urte gogoratzea lortzen du. Urte horietan, Auritz semearekin batera arrosa beltzaren bilaketa luze eta zailaren ibilerak berreskuratzen ditu. Abentura horretan pasarte ugari bizi izango dituzte, eta Gmörk izaki maltzurrarekin topo egingo du. Baina nor da? Hori jakiteko, liburua irakurri edo diskoa entzun behar da.\nHamalau istant ditu diskoak, eta metal zein hard rock doinuak dira protagonista. Idi Bihotz taldeko ahotsa eta gitarra izan zen Mikel Bizar, eta iragana berreskuratu du hein handi batean. Gorka Bizar anaia batu zaio, eta beste hiru musikarirekin trinkotu dute Auritz banda: Kapi Guarrotxena (OST, Porco Bravo) gitarrita eta ahotsa, Jorge Murillo baxu jotzailea eta Ibon Jordan bateria jotzailea. Kolaboratzaileak ere ezin aipatu gabe utzi. Tartean dira Asier Enbil (Asgarth), Ibai Marin (Hira), Dani Perez (Beforce) eta Ekaitz Garmendia (Legen Beltza).\nKontaketaren araberako pasarteak ditu lanak. Gmörk sarreratik Uren kantua azken kapituluraino, ildo bat marrazten da. Kolore bizikoak dira gehienak, itzalekin batera osatzen direnak. Nahi ereserkia aspaldi aurkeztu zuten, eta beste ezusteko batzuk topa daitezke. Lanbroan, Sorgin giroa eta Eta hemen naiz indartsuak, Zin dagizut, Tillandsia eta Ni naiz Gmörk power metal goxokiak, eta Zerurik gabeko izarra balada zoragarria.


"Itzalaldi analogikoak" lau etxetik bati eragingo dio datorren urtean | Consumer\n"Itzalaldi analogikoak" lau etxetik bati eragingo dio datorren urtean\nHorrelako emisioak behin betiko etetea 2010eko apirilerako aurreikusten da\nEspainiako lau etxebizitzatik bati “itzalaldi analogikoak” eragingo dio 2009an, 2010eko apirilean mota horretako emisioak behin betiko eteteko, Promotsa TDT Espainian lurreko telebista digitala ezartzeko eta garatzeko sortu den plataformaren azken kalkuluen arabera.\nHala, 2009ko abenduaren 31n, biztanleen %32k sistema analogikoa erabiltzeari utziko dio telebista ikusteko. Guztira, Promotsa LTDk kalkulatu du egun horretarako 14,5 milioi pertsonak jasoko dutela beren aparatuetan seinale digitala bakarrik.\nHona hemen LTDrako trantsizio-planak eragingo dituen hiri batzuk: Zaragoza, Oviedo, Segovia, Gasteiz, Huelva edo Kanaria Handiko Las Palmas.\nGainera, 2009ko uztailean, 1.278 udalerrik seinale analogikoa jasotzeari utziko diote. Horien artean, Gaztela eta Leongo 500 udalerri baino gehiago, Andaluziako, Aragoiko eta Gaztela-Mantxako 100 baino gehiago, eta herrialdeko beste dozenaka herri.\nLTDrako trantsizioa 2005eko azaroan hasi zen. Gaur egun, sei milioi espainiarrek baino gehiagok jasotzen dute lurreko telebista digitala etxean; saldutako sintonizadoreen kopurua bederatzi milioitik gorakoa da, eta pantailaren kuota %11,5etik gorakoa da.\nanalogiko itzalaldi LTD


SORMENA BULTZATZEKO PINTURA KOLORE ONENAK - ESTILOA\nZure sormena eta produktibitatea bultzatu nahi al dituzu? Saiatu pintura kolore hauek.\nBaduzu idazlearen blokea (edo margolariaren blokea, edo soilik sormenezko funk orokorrean zaude?) Zure hormen kolorea zure errudunetako bat izan daiteke.\nEz da sekretua koloreak zure umorean larriki eragina izan dezakeela (aurretik aztertu dugu nola zure etxean zoriontsuago bihur zaitzakeen eta ROYGBVren meritu psikologikoak nabarmendu ditugu), baina zure sormena eta produktibitatea suspertu ditzaketen bi kolore daude bereziki.\nFast Company-k kaleratu du Artikulu 2015ean koloreari buruzko ikerketa batzuen aurkikuntzetan sartu zen. Jakina, arabera esperimentu hau British Columbia Unibertsitateko bluesa aproposa zen sormenen lan inguruneetarako, koloreak komunikazioa, konfiantza eta eraginkortasuna sustatzen baitu. Gainera, urdina naturalki lasaitzen denez, lanerako espazioarentzat oso ona da, ideia berrietara irekitzen baitu zure burua.\nSormenen errendimendua hobetzen frogatutako beste kolore bat berdea da. Planetako bigarren itzal ugariena (urdina da lehena), uhin-luzera txikiko pigmentu honek harmonia eta oreka sustatzen ditu, eta horrek berrikuntza bultzatu dezake, arabera azterketa Municheko Unibertsitatea buru. Ikerketa taldeko buru Stephanie Lichtenfeldek jakinarazi duenez, naturatik eratorritako koloreak estetikatik haratago inplikazioak ditu eta sormen zereginetan ondo burutzeko beharrezko prozesamendu ireki (mental) motak abiarazi ditzake.\nPintura urdin eta berde gogokoen gure dozena bat kolore biribildu ditugu hormetan edo altzarietan zipriztintzeko, sormen altuera berrietara iristeko behar duzun gehigarri hori emango dizutela ziur!\nGoiko ilara: Ezin dut aurkitu Nire Txekiar liburua OPIren eskutik / Ralph Laurenen Udako Estropada / Pacific Coast Blue-k egindako Glidden\nBeheko lerroa: Glidden-en Bastille Blue / Pacific Pleasure Valspar-en eskutik / Whipple Blue Benjamin Mooren eskutik\nGoiko ilara: Chesterwood French Green Valspar-en eskutik / Ralph Laurenen New Pine / Benjamin Moore-ren Deep Jungle\nBeheko lerroa: Palladian Blue Benjamin Mooren eskutik / Valspar-en Freshwater Green / Clark + Kensington-en Sweet Retreat\nEzin duzu margotu? Probatu tranpa hauek:\nZure mahaia edo zaletasuna leiho baten kontra (edo gertu) dago? Berdea, urdina edo gorria duten gortinazko panelak ordezko egokia dira, zure periferikoa egituratuko baitute, zure begiari (eta garunari) sormen bultzada emanez.\nBulegoak baimentzen badu, saiatu zure mahairako azentu batzuk ekartzen (saguaren alfonbra berdea, mahaiko landarea, agian oihal berdez edo paperez estalitako kortxozko taula ere.) Zure mahaigainaren (edo smartphone / tableta) atzeko planoa ere alda dezakezu. .\nNaturan inspiratutako berdeen altzariak eta blues lasaigarriak zure hormak margotu gabe produktibitatea eta sormena hobetzeko beste modu bat dira. Egin motozikleta zurezko idazmahaia eta margotu Kelly berde freskoa edo kobalto urdin zulatua!\n* Jatorriz 2016/06/06 agertu zen mezu batetik berriro editatua. - AH\nAbisua: bota mantak horma-arte zoragarri gisa bikoiztu daitezke\nAnne Shirley gehiago izango duzu eskerrak emateko PBSren The Good Stars filmarekin


'Joseba Argiñano Sukalerrian' saioa, astelehenetik aurrera ETB1en - Zarautz - Zarauzkohitza.eus\n'Joseba Argiñano Sukalerrian' saioa, astelehenetik aurrera ETB1en\nUrtzi Urkizu - Berria 2020-06-26 17:00\nJoseba Argiñanok saio berri bat aurkeztuko du ETB1en, astegunetako eguerdietan, uda osoan. (EITB)\nHerritarrak sukaldariarekin kozinatzen azalduko dira, eguerdian. Jende bila ari dira egunotan\nSukaldaritzako saio berri bat emango du uda honetan ETB1ek: Joseba Argiñano Sukalerrian. Datorren astelehenetik aurrera, eguerdiko Gaur egun albistegiaren aurretik, herritarrak kozinatzen azalduko dira Joseba Argiñano sukaldariarekin batera.\nIkusleei jaki tipiko bat nola egiten den azaldu, konturen bat kontatu edo norberaren herriko jateko gauza goxoren bat goraipatu nahi duten herritarrak gonbidatuko ditu sukaldari eta aurkezleak. Gonbidatuen eta aurkezlearen arteko lapiko kontuak eta lagunen arteko solasaldiak izango dira saio berriaren ardatza.\nEguerdian, astelehenetik ostiralera, Argiñanok gonbidatu bat hartuko du bere sukaldean. Gonbidatuak plater bat kozinatzen lagunduko dio sukaldariari, eta errezeta horren inguruko solasaldiaz disfrutatzeko aukera izango dute ikus-entzuleek: istorio xelebreak, kontakizun harrigarriak, zaletasunak, bizipenak... Hainbat eta hainbat kontu azaleratuko dituzte eguneko plateraren inguruan. Tarteka aurpegi ezagunak ere joango dira Argiñanoren sukaldera, beren dohain gastronomikoak erakusteko eta sukaldaritzaren eta beste gai askoren inguruan hitz egiteko.\nEuskal Herriko ondare gastronomikoa ezagutzeko aukera emango du Joseba Argiñano Sukalerrian saio berriak, eta, horrez gain, tarte berezia eskainiko die herrietako ospakizunei. Jaiak, lehiaketak eta erakustaldiak —batez ere, gastronomikoak— nabarmenak izango dira saioan.\nEkoizleak, jatetxeak, ostatuak, merkatariak eta sukaldearekin zerikusi zuzena duten protagonisten inguruko erreportajeak eskainiko dituzte egunero programa berrian.\nEuskal Herriko gastronomia, herrietako udako jaiak eta ikusleen kontuak eta bizipenak uztartzen dituen sukaldaritza saio «freskoa» izango da Joseba Argiñano Sukalerrian, ETBk iragarri duenez.\nAlbistea osorik: Berria.eus


GEM CAPV 2013: Aurkezpena\n2004tik Eusko Ikaskuntzak, Deustuko Unibertsitateak eta EHUk euskal ekintzailetasuna ebaluatzen dute adituei egindako elkarrizketa eta ekonomia eragileei egindako inkesten bidez.\nUztailaren 4ean, Bilboko EHUko egoitzan, Global Entrepreneurship Monitor CAPV 2013 txostena aurkeztu zen, pasa den urteko Euskal Autonomia Erkidegoko jarduera ekintzaile eta enpresa dinamikaren diagnostikoa. Eusko Ikaskuntzaren ordekari gisa, Arrate Arin zuzendariak gogorarazi zuen 2004ean proiektua hasi zenetik erakundea GEM CAPV taldearen ordezkari instituzionala izan dela Estatuko beste taldeen aurrean, beti Iñaki Peña bazkidearen zuzendaritzapean. 2014ko ediziotik Eusko Ikaskuntzak Innobasqueri emango dio GEM CAPVren bazkide instituzionalaren lekukoa. Hala ere, Iñaki Dorronsorok GEM CAPV 2013ko txosten aurkezpenean adierazi duenez, hori ez da agur gisa ulertu behar, "baizik eta ?laster arte? bat bakarrik. Ekintzailetasunarekin zerikusia duen jarduera orok aurkituko baitu Eusko Ikaskuntzan aliatu gogotsua". Urteroko txosteneko emaitzei dagokienez, Euskadiko ekintzailetasun jarduera tasa %3an kokatu zen 2013an, aurreko urtean baino 1,4 puntu gutxiago eta krisi aurretik ematen ziren "datu egonkorrago" haietatik oso urrun, %5ean kokatzen baitzen tasa orduan. Aldiz, enpresak ixteko tasa %1,5era iritsi da, aurreko urtean baino 0,2 puntu gehiago. Finantziazioa lortzea, gobernu politikak eta ekintzailetasun gaitasuna dira Euskadiko dinamismo ekonomikoari erresistentzia handiena jartzen diotenak Txostena osorik hemen aurki daiteke.


Monarkiek sufritzen dutena - Noticias de Gipuzkoa\nMonarkiek sufritzen dutena\nrikardo arregi 14.04.2021 | 00:18\nPasa den astean Jordaniako jauregi konspirazioaz hemen idatzi asteazkenerako, ostegunean The Crown telesail ospetsua ikusten hasi (berandu nabil beti ikusi edo irakurri beharrekoekin) eta ostiralean Philip Edinburgokoak, Elizabeth II.aren senarra, hil zela jakin nuen. Monarkiari monarkia, monarkiaz inguratuta egon naiz konturatu barik. The Crown telesailarekin ikasten ari naiz (azkar noa) eskertu behar diodala zeruari, edo Gernikako arbolari, errege familia batean jaio ez izana; are gehiago, uste dut guzti-guztiok eskertu beharko genukeela pobre eta langile jaio ginelako, egunero lanera joan behar dugulako, soldatagatik borrokan aritzen garelako. Ai, zelako sufrikarioak erreginarenak, erreginaren senar, seme-alaba, aitona-amona, guraso eta ilobenak, lehengusu-lehengusinek eta koinatu-koinatek ere berea dute. Zer da horren ondoan egunero goiz esnatzea lanera joateko? Bidaia nekagarriak, inaugurazio jasanezinak, lanik behar ez duten lanpostuak, besoko minak egun santu osoan agur egiten ibiltzeagatik...\nEz dira bakarrik The Crown telesailaren kontuak. Espainiako monarkian ere asko sufritzen da. Infanta bati "lapurra!" deitu diote kaletik; ea nor doan gero, irainak uzten duen gorputzaldi txar horrekin, zaldiz lasai ibiltzera. Letizia erreginak bi segundo (edo hiru!) itxaron behar izan zuen Kongresuko atearen aurrean. Aita kartzelan duen beste bat etsiturik dago (zer etsiturik, traumatizaturik) kazetariek aitonaz galdetzen diotelako. Aitona, bide batez, Abu Dhabiko klima gogorra jasaten ari da filosofo estoiko baten gisan. Bi infantari txerto txinatarra jarri zieten: emakume gajoak, auskalo zer duen txerto horrek. Zer esanik ez, Felipe VI. erregearen aurpegiak dena esaten du; aski izango ez balu, Marc Giró marikazetari katalanak "pijo sideral" deitu berri dio.\nBenetan, ez gara konturatzen zein ondo bizi garen gure hipotekekin, gure larunbateko erosketekin eta gure arazotxoekin. Espainiako gobernu progresistak, gainera, erretiroa erreformatuko du laster, zahartu arren lanean segitu ahal izateko, ez errege zahar errukarri hori bezala, Abu Dhabi horretan asperturik.\nFallece el economista y escritor Carmelo Urdangarin a los 89 años\nLa celebración de la víspera de San Juan se suspende este año


Altsasu auzia: Hedabideen aurrean agertuko dira lehen aldiz Altsasuko gazteak\nHedabideen aurrean agertuko dira lehen aldiz Altsasuko gazteak, gaur\neitb.eus atariak zuzenean eskainiko du prentsaurrekoa, 12:00etatik aurrera. Altsasu auzian zigortutako gazteek gizartearekin hainbat gogoeta partekatu nahi dituzte , eta ziklo bati amaiera eman.\nAltsasuko auzian zigortutako gazteak. Argazkia: EITB Media.\nJarraitu prentsaurrekoa zuzenean, eitb.eus-en\nAltsasuko auzian zigortutako gazteak hedabideen aurrean agertuko dira lehen aldiz, gaur eguerdian, Iruñean, "gizartearekin hainbat gogoeta partekatzeko" eta "dinamika ziklo bat ixteko". Altsasukoak Aske eta Altsasu Gurasoak plataformek babestuta egingo dute agerraldia, Katakrak liburu-dendan, 12:00etan. Jarraitu prentsaurrekoa zuzenean, eitb.eus-en.\nAritz Leoz Altsasukoak Aske plataformako eledunaren hitzetan, "argi dago egoera berri batean gaudela, inflexio puntu batean", eta, beraz, "bada garaia, lau urteko ibilbidearen ondoren, ziklo bat borobiltzeko". "Antolaketa mailari dagokionez, intentsitate maila handiko urteak izan dira, eta dinamika hori, nolabait, albo batera uzteko tenorea da, une aproposa iruditzen zaigu horretarako", gehitu du. Bide batez, gazteek "behar duten atsedena" hartzeko ordua dela esan du.\nAgerraldia "oso garrantzitsua" izango dela ere nabarmendu du, "lehen aldiz egingo baitute halako agerraldi bat zigortutako gazteek". "Egoeraren balorazioa" egiteaz gain, "zenbait elementu iragarriko dituzte", Altsasukoak Aske plataformako kidearen hitzetan.\nHori bai, Espainiako epaitegietako bidea agortu duten arren, Altsasu auziaren bide judiziala ez dela amaitu esan du Leozek, eta Estrasburgoko Giza Eskubideen Auzitegian aurkeztutako helegitean jarrita dutela itxaropena. "Bide luzea geratzen da aurretik, eta harik eta amaieraraino iritsi arte, hor egongo gara", adierazi du. Izan ere, bere esanetan, "Altsasu Aske plataforma herria da, ez da desegingo".\nAtxiloketak izan orduko antolatu ziren gazteen gurasoak ere, eta Altsasu Gurasoak plataforma jarri zuten abian. Etenik gabe aritu dira lanean, mobilizazioak deitzen, gertatutakoa salatzen eta babes-sarea zabaltzen. Asteon bertan, sare sozialen bidez zabaldu duten mezuan zenbakitan laburbildu dute prozesua: "1.527 egun zigorpean, 353.000 euroko kostu ekonomikoa, 539.000 egindako kilometroak".


Albisteak - Mundu osoko oxigeno kontzentratzaileen merkatuaren tamaina 2018-2026 urteetan hazkunderik gabeko hazkundea izateko\nSelbyville, Delaware, 2021eko maiatzaren 12a (GLOBE NEWSWIRE) - Hitzez hitz adituaren arabera, oxigeno kontzentratzaileen merkatu globalak hurrengo hazkundea nabarmentzen duela aurreikusten da eta, beraz, diru sarrera handiak lortuko ditu 2026. urterako. Hedapen joera hau gorakada handiagoaren emaitza da arnas gaitzak.\nGainera, txostenak merkatu hau aztertzen du teknologiaren esparruari, produktuaren esparruari eta azken erabiltzailearen esparruari dagokionez, eta, beraz, segmentu bakoitzak duen industria kuotari buruzko xehetasunak ematen ditu eta etorkizuneko inbertsioetarako arlo errentagarriak identifikatuko ditu. Gainera, eskualdeko merkatuen laburpen zehatza azaltzen da dokumentuan, baita konpainiaren produktuen zorroa, haien finantza, lankidetza, erosketak eta industriaren partaidetza bezalako elementu bitxiak ere.\nEsateko, oxigeno-kontzentratzaileak oxigenoz aberastutako gas-korrontea hornitzeko erabiltzen dira, iturburuko korrontetik nitrogenoa ezabatuz (batez ere giro-airea) eta oxigeno-kontzentrazioa handituz. Odoleko oxigeno maila baxua duten gaixoei oxigeno medikoa emateko erabiltzen dira normalean.\nOsasun baldintza kaltegarriak izateko joera handiagoa duen biztanleria geriatrikoak eta zigarroak erretzeak gizabanakoen artean ere oxigeno kontzentratzaileen eskaera areagotuko du. Gainera, gaixoak etxean oinarritutako oxigenoterapiarekiko nahiago du, arlo horretan aurrerapen teknologikoekin batera, oxigeno kontzentratzaileen industriaren ikuspegia areagotzeko prest dago.\nAlde txarrak alde batetik, oxigeno kontzentratzaileak oso garestiak dira, klase ertaineko biztanleriarentzat eskuragarriak ez direnez, osasun bertikaleko araudi zorrotzarekin batera merkatuaren hazkunde orokorra kutsatuko dute.\nMerkatuaren segmentazioak zerrendatzea:\nLurralde teknologikoan oinarrituta, merkatua etengabeko fluxuan eta pultsu dosian sailkatzen da. Industrian eskuragarri dauden hainbat oxigeno kontzentratzaile mota eramangarriak eta finkoak dira. Bitartean, azken erabiltzaileek diru-sarrerak sortzen dituztenak etxeko laguntza, ospitaleak eta beste batzuk dira.\nEskualdeen ikuspegi orokorra:\nTxostenak eskualdeetako joera eta dinamiketan sakontzen du 2018-2026an mundu osoko oxigeno kontzentratzaileen industriaren balorazio osoa aurreikusteko. Aztertutako hainbat geografia Japonia, Estatu Batuak eta EU5 dira (Erresuma Batua, Espainia, Italia, Frantzia eta Alemania).\nNegozio esparruak lehia bizia erakusten du. Ezarritako enpresek etengabe inbertitzen dute I + G aldera produktuen zorroa dibertsifikatzeko eta ekoizpen gaitasuna handitzeko. Lankidetzak eta lankidetzak, erosketak eta bat-egiteak eta finantzaketa bezalako estrategiak enpresak ari dira sartzen merkatuan oinarria mantentzeko eta irabazien etekina biderkatzeko.


Inklusio ibilbidea - Lantegi Batuak\nLantegi Batuak / Inklusio ibilbidea\n% 100 GAI DIREN PROFESIONALENTZAKO LANERATZE-IBILBIDEA\nPertsona bakoitzaren potentzial eta gaitasunei erantzuteko ibilbide pertsonalizatuak diseinatzen ditugu Lantegi Batuak-en.\nLanpostuak egokitu eta plan indibidualizatuak lantzeko metodologiak erabiltzen ditugu. Horretarako, Lantegi Batuak erakundeko diziplina anitzeko talde batek garapen profesionalean laguntzen dio pertsona bakoitzari.\nPertsona bakoitzari arreta pertsonalizatua ematen zaio, lana lortu eta hori ahalik eta ondoen garatzen laguntzeko, bere helburuak definituz. Pertsona bakoitzaren talentu eta gaitasunen arabera lanposturik egokiena zein den aurkitzen saiatzen gara.\nGaitasunen eta garapen profesionalaren araberako prestakuntza egokitua garatzen dugu. Lanbide heziketa oinarrizkoa da desgaitasuna duten pertsonen enplegagarritasuna hobetzeko.\nGaikuntza eta lanaren bidez, pertsonen laneratzea, gizarteratzea eta garapen pertsonala bideratzen ditugu. Horretarako, zerbitzu okupazionalean trebetasunak hobetu, autonomia garatu eta bizi-kalitatea hobetzeko beharrezko tresnak eskaintzen ditugu.\nDesgaitasuna duten pertsonek beren gaitasun eta aurreikuspenen araberako postuetan lan egiten dute, sektore lehiakorretan, eremu malguetan, bai industria zentro eta zerbitzu ekipoetan, baita laguntza eta kudeaketa arlo guztietan ere.\nEZAGUTU HAIEN ESPERIENTZIA\nGure taldeko kide diren pertsonen egunerokoa nolakoa den azalduko dizugu. Ezagutu beren esperientzia, eta nola murgildu ziren lan merkatuan.\nPertsona baino gehiago gure zentroetan lanean\nOrdu baino gehiago lanerako orientaziora bideratuta\nOrdu baino gehiago urtean prestakuntzara bideratuta\nPertsona hautatzen dira urtean\nDiziplina anitzeko taldeetan, eremu aurreratu eta lehiakorretan lan egingo duzu, oinarri teknologikoarekin eta zure gaitasunak sustatzeko laguntzarekin.\nIKUSI ESKURAGARRI DAUDEN ESKAINTZAK


Etxeko galletak, txakurrentzako, errezeta azkarrak mikrouhin-labean | Consumer\nEtxeko galletak, txakurrentzako, errezeta azkarrak mikrouhin-labean\nEtxeko aperitiboak osasungarriak, merkeak eta oso azkarrak dira, mikrouhin-labearen laguntzaz prestatzeko.\nTxakurrentzako etxeko galletak sari osasungarria, dibertigarria eta prestatzeko oso merkea izan daiteke. Mikrouhinak, gainera, aperitibo zakarrak minutu gutxitan prestatzen laguntzen du. Ondoren, etxean egindako galleten hiru errezeta egingo ditugu, txakurrentzako, mikrouhin-labean: pastetarako pastak, haragi-salda eta olo-bolatxoak, eta oilasko eta oilasko koloreko galleta batzuk, eta etxeko mahaikide lasaienak.\nTxakurrentzako etxeko galletak sari osasuntsu eta atsegin bihur daitezke lagun ilegilearentzat. Sari gozo horiek prestatzeko errezetak oso errazak eta azkarrak izan daitezke.\nMikrouhin labeak txakurrentzako etxeko gaileta gozoak prestatzeko aukera ematen du denbora gutxian\nEtxeko galletak modu bizkor eta merkean prestatzen laguntzen du mikrouhinak. Sukalde gehienetan egoten den etxetresna elektriko honek erraztu egiten du (are gehiago) bere galletatxo gozoak etxean sortzea.\nHala ere, txakurrarentzat jaki txiki eta merke horiek prestatu aurretik, gogoan izan behar da galletek ezin dutela txakurraren eguneroko elikadura ordezkatu. Etxeko aperitiboak txakurra alaitzeko mokadutxo bat dira. Eta, gainera, oso baliagarriak dira txakur erreboltariei, bereziki txakurkumeei, obedientzia-arau batzuk irakasteko.\nOndoren, hiru etxeko gaileta-errezeta merke, merke eta azkar egingo ditugu mikrouhin-labean. Egiteko denbora, guztira, ez da 15 edo 20 minututik gorakoa izan behar, egosita.\n1. Etxeko galletak mikrouhin labean: salda\nMikrouhinak asko errazten du txakurrarentzako etxeko pasta gozo batzuk prestatzeko lana. Errezeta azkar eta erraz honek etxeko buruen gozagarri izango dira. Ideia Food atarikoa da.\nBi ontzi edo katilu irin behar dira (hobe, integrala bada), arrautza bat eta txahalki edo oilasko haragi salda erdia, gatz gutxikoa.\nEgiteko prozedura oso sinplea da: irina eta arrautza nahasten dira, lehorrean. Eta poliki-poliki gehitzen da, nahasteari utzi gabe, haragi-saldak, pikorrik gera ez dadin.\nBola bat sortu behar da masarekin, eta sukaldeko gainazal lau batean eta irineztatuta birarazi. Masa zati txikitan zatitu daiteke, eta horiek osatuko dute txakurraren gaileta bakoitza.\nNahi den forma sortzen da: hobeto, zapalduta. Prozesu honetarako, hezur-forma edo bihotzak dituzten gaileta-molde dibertigarriak erabil daitezke. Eta mikrouhinean sartzen dira, potentzia handienean.\nEgosketa-denbora hamar minutu ingurukoa da, baina komeni da aperitiboak atera aurretik egosita eta egosita egotea.\n2. Harburuentzako olo-bolatxoak, 12 minututan\nOloa da txakurren aperitiboak egiteko gehien errepikatzen den osagaietako bat, eta mikrouhin labean txakurrentzako gaileten errezeta erakargarri honen oinarria da: olo-bolatxoak, Dogtreatkitchen atariak azaltzen duen moduan eginak.\nOsagaiak, berriz ere, sinpleak dira: olo-malutak, hiru katilu esne lehor gaingabetu, irin osoko kopa erdia, arrautza bat, oliba-olioz egindako zorrotada eskuzabala eta erdi katilu ur beroa.\nTxakurrentzako olo-bolatxoak egiteko, osagai lehor guztiak nahasi behar dira (esne hautsa, oloa eta irina). Bestalde, hezeak dira: arrautza, olioa eta ura.\nBi nahasteak bol bakar batean konbinatu, mugitu gabe. Eskuei itsatsita geratzen ez den masa batena izan behar du testurak.\nOloa, irina eta arrautza dira txakurrentzako gaileta zaporetsuak sortzeko oinarria\nEskuekin, tamaina txikiko bolak sortu behar dira. Tamaina egokia da txakurrari mokadu bakar bat jateko aukera ematen diona. Bolak mikrouhin-labean, potentziaren erdian eta lau bat minutuz egoten dira.\nTxakurrentzako olo-bolatxoak hozten utzi behar dira, bazkalondoan jan aurretik. Dastatzeko prest!\n3. Gailetak egiteko gailetak: oilaskoa eta arrautza\nIrudia: Living in Monrovia\nOilasko-haragi pixka bat, koipe-hondarrik, urdailik eta hezurrik gabe; izan ere, txakurraren digestioa behar bezala egitea eragotziko luke mikrouhin-labean, txakurrentzako gaileten azken errezeta horren oinarria. Janarien edo gisatuen hondarrak erabil daitezke, baldin eta hezurrik ez badute, gantz gehiegi badute eta harburuentzat debekatuta dagoen elikagairik ez badute.\nOilasko-haragia puskatu edo ebaki txiki-txikitan, guraizeak edo aiztoak erabiliz. Gainera, 100 gramo irin integral (edo zuria), olo-malutak eta arrautza eskuzabala behar dira.\nGalletak prestatzeko, apurtu eta arrautza bota. Ondoren, haragia eta gainerako osagaiak gehitu: oloa eta irina. Garrantzitsua da mugitzeari ez uztea, makil koilara baten laguntzaz, pikorrik ez sortzeko.\nAteratzen den testurak masa likatsua izan behar du, eskuekin itsasten ez dena. Galleta bakoitzak sortuko dituen zatiak moldatuko dira (bolatan edo forma dibertigarriekin), eta mikrouhinean bost minutuz sartuko dira, potentzia maximoan.\nBerriro ere, gailetak hozten utzi behar dira eskaini aurretik. Gozatu, zakurrak!\nanimaliak elikadura errezetak etxeko sukaldaritza galletas-eu maskotak perros-eu


Armin Laschet kontinuista, Angela Merkelen CDU alderdiko presidente berria\nIpar Renania-Westfaliako lehen ministroak garaipena lortu du bozketa telematikoaren bigarren itzulian. Friedrich Merz eskuindarrari gailendu zaio.\nMerz, Rottgen eta Laschet, Merkel CDU alderdian ordezkatzeko hautagaiak\nArmin Laschet hautatu dute CDU alderdiko buru\nArmin Laschet Ipar Renania-Westfalia Landerreko lehen ministro zentrista Batasun Kristau Demokratako (CDU) presidente berri izendatu dute gaur alderdiko ordezkariek. Beraz, Angela Merkel Alemaniako kantzilerraren alderdia zuzenduko du.\nLaschet kontinuismoaren ordezkaria da, eta Jens Spahn Osasun ministroaren babesa du. Hautagaiak garaipena lortu du bozketa telematikoaren bigarren itzulian. Friedrich Merz eskuindarrari gailendu zaio.\nHirugarren hautagaia, Norbert Rottgen zentrista, lehiatik kanpo geratu da bozketaren lehen itzulian.\nLaschet, alderdiko presidenteordea, Merzen atzetik sailkatu da lehen itzulian, baina bigarren bozketan 521 boto erdietsi ditu. Merzek, ostera, 466 boz eskuratu ditu. Merz Angela Merkel kantzilerraren etsai historikoa da.\nHonenbestez, ildo kontinuista nagusitu da. Alderdiak eskuinera biratzea saihestu dute CDUko ordezkariek.\nLaschetek tonu oso pertsonalean mintzatu zaie alderdikideei bozketa baino lehen. Bere familia meatzaria gogora ekarri du, Merz aberatsetik desberdindu nahian. Polarizazioaz, estremismoez eta Ameriketako Estatu Batuetan gertatutakoaz ohartarazi du irabazleak, hau da, kargua utzi behar duen Donald Trump presidentearen jarraitzaileek Kapitolioaren aurka egindako erasoa gogorarazi du.\nHiru hautagaiak CDUren biltzarrean. Argazkia: EFE\nAlderdikideek hiru hautagaiei egin dizkieten galderetan, Spahnek Lascheti babesa eman dio; izan ere, haren aldeko boza eskatu du. Atzo, alderdikideak agurtzeko hitzaldian, Merkelek “talde espiritua” aipatu zuen dagoeneko, bikote horri babes argia emanez.\nHiru hautagaiak modu birtualean aurkeztu dira 1.001 ordezkariren aurrean, 20 bat minutuko hitzaldiekin. Ondoren lehen bozketa telematikoa egin dute, eta gero berdinketa hausteko bigarrena.\nIrailaren 26ko hauteskunde orokorrei begira, bloke kontserbadorearen hautagaia definitzeko behin betiko pausoa izan da CDUren buruzagi berria aukeratzea.\nHamarkadetan zehar, hautagaitza Bavariako Batasun Sozial Kristauarekin (CSU) adostu dute. Zentzu horretan, Markus Soder Bavariako lehen ministro eta CSUko buruzagiak kantziler izateko asmoa duela diote zurrumurruek.\nBavariako agintaria, Spahn ministroarekin batera, politikari balioztatuenen artean dago. Angela Merkelek soilik du babes handiagoa herritarren artean.


Calienta, 2013ko ura | barretartia\nCalienta, 2013ko ura\nseptiembre 13, 2013 · de barretartia\t· en Irakurtzeko.\t·\nUztailaren 31n hasten da nire uda. Arratsalde aldera. Lanetik irten eta gure etxeko aittonak Ze, Joxemai, barkaziuak? galdetzen didanean. Barkaziuak balira, sikira! Etxeko atea zabaldu eta ez dago barkamenik. Hor dituzu maletak, hasi arropak sartzen esaten dit emazteak. Emazte gor samarra dut, nonbait uda eta ura hitzak nahasten ditu, ze urtero eramaten bainau itsasora, Ummmm ura esaten du, Zein ederra den itsasoa. Baina ez al dago itsaso hurbilagorik? Hamar orduko bidaia egin ostean, heltzen gara Alicantera, Calientara, letrak zertxobait lekuz aldatuz baina benetako esanahiari erreparatuz.\nEta itsasoan zer egongo eta hondartza. Arropak kendu, hau da tripa eta gerri-gurpila hazi zaidana, krema eman eta hantxe egoten naiz, kieto. Negu osoa euritako azpian eman ostean, hona etorri eta eguzkitako azpian, marka da! Ez dakit zer den okerragoa, egia esan. Hondartzako izakirik zuriena naiz. Nazarenoa dirudit esaten diot neure buruari eta beronek ere Nazarenoa ematen dudala erantzuten dit. Kasualitatea izango da baina alboko eguzkitakokoak Lorcako Aste Santuaz hasi dira mintzatzen.\nBaina egunak aurrera doaz, eta eguzkiari alergia diodanez, pikorrak atera zaizkit gorputz osoan. Hori ez da ezer, igurtzi krema gehiago esaten dit emazteak. Baina dagoeneko Nazareno gurutziltzatuaren itxura hartu dut. Oraingoan alboko eguzkitakokoak Sevillako Pasioaz hasi dira hitz egiten.\nKrema gehiago igurtzi dut nire gorputz, ia gorpu, santuan eta orduan agertu dira nire lagun eltxoak; goiz eta gau, rakataplau, etengabe ziztatzen naute. Calientako Pasioa da nirea. Begira zein xarmanta den kaio hori esan dit emazteak. Begiratu diot eta berak niri ere bai. Ezagutzen ninduela uste dut. Konbentzituta nago eltxo hauek nire odola xurgatu, potolotu, eta kaio bihurtzen direla. Txilio egin dut. Jesus, zaude isilik gizona esan dit andreak. Jesus esatean irribarre maltzurra atera zaio. Iruditzen zait opor ostean Joxemai deitu beharrean Trinitate deituko didatela. Zoaz txiringitora eta edan hain gustuko duzun Mahou horietako bat. Mauka galanta duzu zuk nirekin.\nMahou gehiegi edan dituzu esaten dit hurrengo egunean, alkoholak sikatu egiten du, bigarren kajoian dituzu libratzekoak. Zalantza egin dut Rovi supositorioa? Evacuol klasikoa? Atzenean, Microlax hartu dut, cool-agoa iruditu zait eta. Laranja-ura hartu beharko zenuke eta ez hainbeste txarrikeria! Hara, nik uste estrategia dela garagardo gehiago edan ez ditzadan. Hondartza zain daukagu, tira, han ere egingo duzu eta.\nHondartzan berriro, baina txiringitora joaten ausartu ez. Zerbait igarri dit. Jesus, hori aurpegia! Zer gertatzen zaizu , gizona? Zer gertatuko zait, ba, aspertu egiten naizela. Hori berehala konponduko dugu. Eguerdian txinoetan mahaitxoa erosi eta arratsaldean dominoan jokatuko dugu hondartzan. Dominoan? Bai, gizona; ikusiko duzu zer dibertigarria den, pitodoblea ta… Joan gara txinoetara hondartzako mahaitxoa erostera eta Tak, Tak, ukabilarekin jota, Egur ona, e! adarjoka ni. Tak Tak Egul ona erantzun dit txinoak adarra eta pitodoblea joka. Bazkaldu eta hondartzara joan gara, Zer dugu jokoan ba? Biharko gosaria biontzako nork prestatu esan dit emazteak. Santu santua guztiz santua izan arren, neuk galdu dut, jakina.\nGosaria prestatu behar izan dut, laranja-ura emaztearentzat, eta niretzat… Beno, gaur Evacuol hartuko dut. Eta berriro hondartzara. Y quiero que todo vuelva a empezar zioen Dani Martinek txiringitoko bozgorailuan. Nik ere bai, Dani, pentsatu dut. Itzuliko naiz berriro etxera. Ze, amaitu dira barkazioak? galdetuko dit etxeko aittonak eta nik emazteari Laster urazkena esango diot. Ondo aditu al duzu? uRazkena eta berak, uraren egarri, urtero bezala, Bero arte erantzungo dit, lanera ateratzen naizen bakoitzean. Bero arte.\n← Jan-edanaren ajeak\nAste honetako txiolaria: @Mari_maistra →


Abisu horia dago zapaturako, prezipitazio handiengatik - Debagoiena - Goiena.eus\nAbisu horia dago zapaturako, prezipitazio handiengatik\nLeire Kortabarria 2015-08-21 12:23\nEuskalmetek abisu horia eman du zapaturako, hilak 22, 12:00etatik aurrera. EAEko zenbait lekutan ordu betean 15 litro metro koadroko baino gehiago pila daitezkeela esan du, bereziki ekialdean.\nEuskalmet agentziak esan duenez, egunaren lehenengo partean zerua tarteka hodeitsu egongo da, arratsalde-gau partean zerua hodeitsu edo oso hodeitsu. Zaparrada txiki-ertainak eta trumoitsuak botako ditu, noizean behin txingorrarekin, batez ere goizaldean eta arratsalde-gau partean, orduan sarriago botako ditu; gainera, egunaren bigarren partean zenbait lekutan handiak izan daitezke. Goizaldean haize ahula eta aldakorra ibiliko da, goizean hego-osagaikoa eta ahul-bizia.\nArratsaldean ipar-osagaira aldatuko da, kostaldean lehenengo,eta gero barnealdean. Tenperatura minimoak gutxi edo nahikoa igoko dira. Tenperatura maximoak nahikoa edo nabarmen jaitsiko dira. Arrasaterako, 16ºC-ko minimoak eta 28ºC-ko maximoak iragarri ditu Euskalmetek.\nDomekan eta astelehenean ere, txarra\nDomekaren lehenengo partean eta gauean zerua hodeitsu egongo da, arratsaldean hodei gutxirekin. Egunaren lehenengo partean zaparrada txikiak botako ditu, goizaldean zenbait lekutan ertainak. Goizaldean eta goizean goiz haize ahula eta aldakorra ibiliko da, gainerako orduetan mendebal/hego-mendebaldeko ahul-bizia, bolada gogorrekin eta oso gogor batzuekin haizeguneetan. Tenperatura gutxi jaitsiko da.\nAstelehenean, Euskalmeten arabera, goiz-lanbroa egongo da eta zerua tarteka hodeitsu egongo da. Noizbehinka euri txikia egiteko probabilitatea txikia da. Mendebal-osagaiko haize ahul-bizia ibiliko da, bolada gogorrekin kostaldean. Tenperatura nahikoa edo nabarmen jaitsiko da.\nArgibide gehiago, Euskalmeten webgunean.